hotchpotch/miracl-hf-unified huggingface dataset:
సంత్రాగచ్చి - చెన్నై సెంట్రల్ ఎసి సూపర్‌ఫాస్ట్ ఎక్స్‌ప్రెస్
సంత్రాగచ్చి - చెన్నై సెంట్రల్ ఎసి సూపర్‌ఫాస్ట్ ఎక్స్ ప్రెస్ భారతీయ రైల్వేలులో ఒక ఇది సంత్రాగచ్చి రైల్వే స్టేషను మరియు చెన్నై సెంట్రల్ రైల్వే స్టేషను మధ్య నడుస్తుంది,
ఇది రైలు నెంబరు: 22807 సంత్రాగచ్చి జంక్షన్ నుండి చెన్నై సెంట్రల్ వరకు గాను మరియు తిరోగమన దిశలో రైలు నెంబరు: 22808 గాను భారత దేశము లోని పశ్చిమ బెంగాల్, ఒడిశా, ఆంధ్ర ప్రదేశ్, తమిళనాడు 4 రాష్ట్రాల్లో సేవలు పనిచేస్తూ భారతీయ రైల్వేలు ద్వారా నిర్వహించబడుతున్నది.
ఈ ఎక్స్‌ప్రెస్ రైలు భారతీయ రైల్వేలు లోని ఆగ్నేయ రైల్వే జోన్ పరిధిలోకి వస్తుంది. ఈ రైలు నంబరు: 22807 మరియు ఇది వారానికి రెండు రోజులు (మంగళవారం మరియు శుక్రవారం) నడుస్తుంది.
రైలు నంబరు: 22807/08 సంత్రాగచ్చి - చెన్నై సెంట్రల్ ఎసి సూపర్‌ఫాస్ట్ ఎక్స్‌ప్రెస్ లో 1 ఏసి ఫస్ట్ క్లాస్, 4 ఎసి 2 టైర్, 10 ఎసి 3 టైర్ మరియు చివరన జనరేటర్ మరియు లగేజి రాక్ ర్యాకులు 2 కలిగి ఉంది. అదనంగా, దీనికి ఒక పాంట్రీ కారు కోచ్ కూడా జత చేయబడింది.
నేటికి, భారతదేశంలో రైలు సేవలు అత్యంత ఆవశ్యకం కనుక, కోచ్ కంపోజిషన్ భారతీయ రైల్వేలు యొక్క అభీష్టానుసారం ప్రయాణీకుల డిమాండ్ బట్టి సవరించిన బోగీలు ఉండవచ్చును.
రైలు నంబరు: 22807 సంత్రాగచ్చి - చెన్నై సెంట్రల్ ఎసి సూపర్‌ఫాస్ట్ ఎక్స్‌ప్రెస్ 27 గంటల 45 నిమిషాలు (59.64 కి.మీ. / గం.) మరియు రైలు నంబరు: 22808 చెన్నై సెంట్రల్ - సంత్రాగచ్చి ఎసి సూపర్‌ఫాస్ట్ ఎక్స్‌ప్రెస్ 26 గంటల 30 నిమిషాలు (62.45 కి.మీ. / గం.) సమయములో 1655 కిలోమీటర్ల దూరం ప్రయాణిస్తుంది.
ఈ రైలు (ట్రెయిను) సగటు వేగం 55 కి.మీ. / గం. (34 మైళ్ళు/గంటకు) కన్నా ఎక్కువ. భారత రైల్వే నిబంధనల ప్రకారం, దీని ఛార్జీల యందు ఒక సూపర్‌ఫాస్ట్ సర్‌చార్జి కూడా కలిపి ఉంటుంది.
రైలు నంబరు: 22807 సంత్రాగచ్చి - చెన్నై సెంట్రల్ ఎసి సూపర్‌ఫాస్ట్ ఎక్స్‌ప్రెస్ సంత్రాగచ్చి జంక్షన్ నుండి ఖరగ్పూర్ జంక్షన్ ద్వారా, కటక్, భువనేశ్వర్, విశాఖపట్నం, విజయవాడ జంక్షన్, గూడూరు జంక్షన్ నుండి చెన్నై సెంట్రల్ వరకు నడుస్తుంది. 
ఇది విశాఖపట్నం వద్ద తన ప్రయాణం వ్యతిరేక దిశలో నడుస్తుంది.
ఈ రైలుమార్గం పూర్తిగా విద్యుద్దీకరణ చేయబడింది కనుక, సంత్రాగచ్చికు చెందిన ఒక డబ్ల్యుఎపి4 ఇంజనుతో రైలు సంత్రాగచ్చి నుండి విశాఖపట్నం వరకు నడుస్తుంది. తదుపరి, విజయవాడకు చెందిన ఒక డబ్ల్యుఎం4 ఇంజనుతో రైలు విశాఖపట్నం నుండి గమ్యస్థానం వరకు తన మిగతా ప్రయాణాన్ని కొనసాగిస్తుంది.
గోరక్షా దివస్
2015 డిసెంబరు 10 నుంచి తెలుగు రాష్ట్రాల్లో ‘గోరక్షా దివస్’ (గోరక్షణ దినం) జరుపుతున్నారు. గోవును రక్షించాలనే సదుద్దేశంతో స్వామి పరిపూర్ణానంద ఇచ్చిన పిలుపు మేరకు ఈరోజు ‘గోరక్షా దివస్’ నిర్వహిస్తున్నారు. ఈరోజు హిందువులంతా గోవును పూజించాలని స్వామి పరిపూర్ణానంద సూచించారు. ఆయన పిలుపు మేరకు ప్రపంచ వ్యాప్తంగా ఉన్న హిందువులంతా గోపూజలు చేశారు. ఈ రోజు నుంచి గోవధ నిర్మూలనకు కృషి చేస్తామని హిందువులంతా ప్రతిజ్ఞ చేశారు. గోవు ఆధ్మాత్మికంగానూ, ఆరోగ్యానికి చేసే మేలు గురించి ఈరోజు ప్రచారం చేస్తారు.
ఫలక్‌నుమా ఎక్స్‌ప్రెస్
హౌరా - సికింద్రాబాద్ ఫలక్‌నుమా సూపర్‌ఫాస్ట్ ఎక్స్‌ప్రెస్ భారతీయ రైల్వేలు వ్యవస్థలో ఒక సూపర్‌ఫాస్ట్ ఎక్స్‌ప్రెస్ రైలు. ఇది హౌరా రైల్వే స్టేషను మరియు సికింద్రాబాద్ రైల్వే స్టేషను మధ్య నడుస్తుంది.
ఈ రైలు ప్రతీరోజూ ప్రయాణించి ప్రముఖ ప్రదేశాలైన భువనేశ్వర్, బ్రహ్మపూర్, విశాఖపట్నం, విజయవాడ మరియు గుంటూరు ప్రాంతాల గుండా పోతుంది. ఈ రైలు ఈస్టుకోస్టు ఎక్స్‌ప్రెస్ మరియు విశాఖ ఎక్స్‌ప్రెస్ మాదిరిగా వేగంగా ప్రయాణించే రైలు. సికింద్రాబాదు నుండి హౌరా ప్రయాణించే రైళ్ళతో పోలిస్తే ఈ రైలు నల్గొండ, గుంటూరు రైలు మార్గంలో ప్రయాణిస్తూ తక్కువ దూరంగల మార్గంలో ప్రయాణిస్తుంది. ఈ రైలు సికింద్రాబాదు-విశాఖపట్నం మధ్య నడిచే అతి వేగవంతమైనది. విజయనగరం, శ్రీకాకుళం, పలాస పట్టణాలలోని అత్యధిక ప్రయాణీకులు ఈ రైలులో ప్రయాణాన్ని కోరుకుంటారు. హైదరాబాదు వెళ్ళేవారికి గమ్యస్థానాన్ని తెల్లవారే సరికి చేర్చడం వల్ల ఈ రైలు ప్రాముఖ్యాన్ని సంతరించుకుండి. ఈ రైలు ప్రతీ రోజూ ప్రయాణిస్తుంది. భారతదేశంలో ప్రయాణిస్తుమ్మ శతాబ్ది ఎక్స్‌ప్రెస్, రాజధాని ఎక్స్‌ప్రెస్ మరియు ఇతర సూపర్ ఫాస్టు రైళ్ళ కన్నా ఈ రైలు ప్రరిశుభ్రంగా ఉంటుంది.
ఈ రైలు హైదరాబాదు లోని ఫలక్‌నుమా పాలస్ పేరుతో పిలువబడుతుంది. ఫలక్‌నుమా అనేది పర్షియన్ నామము. దీని అర్థము స్వర్గం యొక్క పరావర్తకాలు. ఈ రైలు సుమారు 26 గంటల పాటు ప్రయాణించి 21 ప్రదేశాల్లో ఆగుతూ 1545 కి.మీ ప్రయాణిస్తుంది.
ఈ రైలు హౌరా జంక్షన్ నుండి 07:25 గంటలకు బయలుదేరి సికింద్రాబాదు రైల్వే స్టేషనుకు తరువాత రోజు 09:35 గంటలకు చేరుతుంది. అదే విధంగా ఇది సికింద్రాబాదు రైల్వే స్టేషనులో ప్రతీ రోజూ 15:55 కు బయలుదేరి తరువార రోజు 17:45 కు హౌరా జంక్షన్ కు చేరుతుంది.
ఇంజను కేటాయింపు :- HWH - VSKP - HWH > SRC WAP 4 (Occasionally HWH WAP-4)
VSKP - BZA - VSKP > LGD WAP-7 (occasionally LGD Wap-4 or ED/ RPM WAP-4)
BZA - SC -BZA > GY WDP-4D
ఈ రైలు సికింద్రాబాదు నుండి విజయవాడకు WDP-4D (గూటీ షెడ్) ఇంజనుతో ప్రయాణించి విజయవాడ నుండి విశాఖపట్నం వరకు లాలాగూడా ఆధారిత WAP-7 ఇంజనును ఉపయోగించుతుంటుంది. తదుపరి విశాఖపట్నం నుండి హౌరా స్టేషన్ వరకు సంత్రాగచి ఆధారిత WAP-4 ఇంజనుతో ప్రయాణిస్తుంది.
సింహపురి ఎక్స్‌ప్రెస్
సికింద్రాబాద్ - గూడూరు సింహపురి సూపర్‌ఫాస్ట్ ఎక్స్‌ప్రెస్ భారతీయ రైల్వేలు వ్యవస్థలో ఒక సూపర్‌ఫాస్ట్ ఎక్స్‌ప్రెస్ రైలు. ఇది సికింద్రాబాద్ రైల్వే స్టేషను మరియు గూడూరు రైల్వే స్టేషను మధ్య నడుస్తుంది.
ఈ రైలు నెల్లూరు యొక్క పూర్వనామం అయిన "సింహపురి" పేరుతో పిలువబడుతుంది.
ఈ రైలు మార్గంలో ముఖ్యైన స్టేషన్లు నెల్లూరు, విజయవాడ జంక్షన్, వరంగల్ అంరియు ఖాజీపేట జంక్షన్ 
12710/12709 సంఖ్యలు గల ఈ రైలును లాలాగూడ లోకో షెడ్ కు చెందిన WAP4 ఇంజను లాగుతుంది.
ఈ రైలు యొక్క భోగీలను సికింద్రాబాదు నుండి ముంబై వరకు ప్రయాణిస్తున్న దేవగిరి ఎక్స్‌ప్రెస్ పంచుకుంటుంది.
దక్షిణ ఎక్స్‌ప్రెస్
హైదరాబాదు - హజ్రత్ నిజాముద్దీన్ దక్షిణ్ సూపర్‌ఫాస్ట్ ఎక్స్‌ప్రెస్ భారతీయ రైల్వేలు వ్యవస్థలో ఒక సూపర్‌ఫాస్ట్ ఎక్స్‌ప్రెస్ రైలు. ఇది హైదరాబాదు రైల్వే స్టేషను మరియు హజ్రత్ నిజాముద్దీన్ రైల్వే స్టేషను మధ్య నడుస్తుంది.
ఉత్తర భారతదేశంలో పొగమంచు కారణంగా, రైలు నంబరు: 12721 హైదరాబాద్ - హజ్రత్ నిజాముద్దీన్ దక్షిణ్ సూపర్‌ఫాస్ట్ ఎక్స్‌ప్రెస్ జనవరి 11, 18, 25 ఫిబ్రవరి1, 8, 15, 22 తేదీల్లోఈ రైలు సేవలు రద్దు చేయబడ్డాయి.
గౌతమి ఎక్స్‌ప్రెస్
లింగంపల్లి - కాకినాడ పోర్ట్ గౌతమి సూపర్‌ఫాస్ట్ ఎక్స్‌ప్రెస్ భారతీయ రైల్వేలు వ్యవస్థలో ఒక సూపర్‌ఫాస్ట్ ఎక్స్‌ప్రెస్ రైలు. ఇది లింగంపల్లి మరియు కాకినాడ పోర్ట్ రైల్వే స్టేషను మధ్య నడుస్తుంది.
గౌతమీ సూపర్ ఫాస్టు ఎక్స్‌ప్రెస్ దక్షిణ మధ్య రైల్వే జోన్ లో అతి ప్రతిష్ఠాకరమైన ఎక్స్‌ప్రెస్ రైలు. ఈ రైలు తెలంగాణ రాజధాని అయిన హైదరాబాదు మరియు కాకినాడ పోర్టును కలుపుతుంది. ఈ రైలు జూలై 2007 లో సూపర్ ఫాస్టు విభాగంలోనికి అప్ గ్రేడు అయినది. ఈరైలు 12737 / 12738 సంఖ్యలు కలిగి ఉంటుంది. అప్ గ్రేడు కాక పూర్వం ఈ రైలు 7047 / 7048 సంఖ్యలతో పిలువబడేది. ఈ రైలు 24 భోగీలతో కూడుకొని ఉన్న అతి పెద్ద రైళ్ళలో ఒకటి. ఈ రైలులో 4 ఎసి, 15 స్లీపర్, 3 సెకండ్ క్లాస్ జనరల్ మరియు 2 లగేజ్ కం బ్రేక్ వాన్స్ ఉంటాయి. ఇది ఆంధ్రప్రదేశ్ లోని డెల్టా జిల్లాలలోని ప్రజలను విభజనకు ముందు ఆంధ్రప్రదేశ్ రాజధాని హైదరాబాదుకు చేరవేసే ముఖ్యమైన రైలు. ఈ రైలును అక్టోబరు 3, 1987 న ప్రారంభించారు. ఈ రైలు విశాఖపట్నం నుండి హైదరాబాదుకు ప్రయాణించు గోదావరి ఎక్స్‌ప్రెస్ కు సిస్టర్ ట్రైన్ గా పిలువబడుతుంది. ఈ రైలు పరిశుభ్రంగా ఉన్న రైళ్ళలో ఒకటి. ఇది ఫిబ్రవరి 2010 నుండి WAP7 ఇంజనుతో లాగబడుతుంది. అంతకు పూర్వం WAP4 ఇంజను లాగేది.
ఈ రైలు కాకినాడ నుండి విజయవాడ వరకు ఏరోడ్ ఆధారిత WAP4 ఇంజనుతో లాగబడుతుంది. విజయవాడలో ఇంజను మార్చబడుతుంది. కొన్ని సార్లు WAP7 లభ్యం కాని పక్షంలో ఇది లాలాగూడా ఆధారిత WAP4 తో విజయవాడ నుండి సికింద్రాబాదుకు లాగబడుతుంది.
ఈ రైలుకు 24 బోగీలు ఉంటాయి. ఆ కోచ్‌లు కూర్పు వివరాలు: -
కాకినాడ ఫోర్టు నుండి సికింద్రాబాదుకు నడిచే ఈ రైళ్ళలో కోచ్ ల అమరిక ఈ విధంగా ఉంటుంది.
పద్మావతి ఎక్స్‌ప్రెస్
పద్మావతి ఎక్స్‌ప్రెస్ భారతీయ రైల్వేలు వ్యవస్థలో ఒక సూపర్‌ఫాస్ట్ ఎక్స్‌ప్రెస్ రైలు. ఇది తిరుపతి రైల్వే స్టేషను మరియు సికింద్రాబాద్ రైల్వే స్టేషను మధ్య నడుస్తుంది. ఈ రైలు సంఖ్యలు 12763/12764 ఈ సూపర్ ఫాస్టు రైలు భారతీయ రైల్వేలకు చెందినది. ఈ రైలు సికింద్రాబాదు నుండి తిరుపతికి ప్రయాణిస్తుంది. ఇది దక్షిణ మధ్య రైల్వేలకు చెందినది. ఈ రైలు ప్రతీ రోజూ ఉంటుంది. ఈ రైలు 12763/12764 సంఖ్యలతో ఐదురోజులు విజయవాడమీదుగానూ, 12731/12732 పద్మావతి ఎక్స్‌ప్రెస్ పేరుతో ఉన్న రైలుకు ర్యాక్ షేరింగ్ చేసుకొని రెండు రోజులు గుంతకల్లు మీదుగా సికింద్రాబాదుకు వెళుతుంది.
12763 రైలు తిరుపతి నుండి సికింద్రాబాదుకు విజయవాడ మిదుగా పోతుంది. 12764 రైలు సికింద్రాబాదు నుండి తిరుపతికి విజయవాడ మీదుగా పోతుంది.
12731 రైలు తిరుపతి నుండి సికింద్రాబాదుకు గుంతకల్లు మిదుగా పోతుంది. 12732 రైలు సికింద్రాబాదు నుండి తిరుపతికి గుంతకల్లు మీదుగా పోతుంది.
12763 రైలు వారంలో ఐదురోజులు పోతుంది. సోమ, మంగళ,బుధ,శుక్ర మరియు శని వారాలలో తిరుపతి నుండి బయలుదేరుతుంది. 12764 రైలు మంగళ, బుధ, గురు, శని మరియు ఆది వారాలలో సికింద్రాబాదు నుండి బయలుదేరుతుంది.
12731 రైలు తిరుపతి నుండి ఆది మరియు గురు వారాలలో బయలుదేరుతుంది. 12732 రైలు సికింద్రాబాదు నుండి సోమ మరియు శుక్ర వారాలలో బయలుదేరుతుంది.
12731/12732 సంఖ్యలతో గల రైళ్ళు మరియు 12763/12764 సంఖ్యలతో గల రైళ్ళు ర్యాక్ లను పంపిణీ చేసుకుంటాయి.
ఈ రైలులో ఒక ఎ.సి 2-టైర్ కోచ్, రెండు ఎ.సి 3-టైరు కోచ్‌లు, 12 స్లీపర్ క్లాస్ కోచ్‌లు, మరియు 3 జనరల్ కంపార్టుమెంటులూ మరియు 2 ఎస్.ఎల్.ఆర్ లు ఉంటాయి. ఈ ఎక్స్‌ప్రెస్ 20 కోచ్‌లను కలిగి యుండి తిరుపతి-సికింద్రాబాదు ఎక్స్‌ప్రెస్ (12731/12732) తో పంపకం చేసుకుంటుంది.
ప్రయాణీకుల రద్దీ ననుసరించి రైలు నంబరు: 12763 తిరుపతి - సికింద్రాబాద్ స్పెషల్ సూపర్‌ఫాస్ట్ ఎక్స్‌ప్రెస్ (వయా విజయవాడ, కాజీపేట గుండా) 2016, 21 వ జనవరి నుండి 22:40 గంటలకు తిరుపతిలో బయలుదేరి మరుసటి రోజు ఉదయం 11:00 గంటలకు సికింద్రాబాద్ చేరుకుంటుంది.
ఈ క్రమంలో, ఈ ప్రత్యేక రైలు రేణిగుంట, శ్రీకాళహస్తి, గూడూరు, నెల్లూరు, ఒంగోలు, తెనాలి, విజయవాడ, ఖమ్మం, వరంగల్, ఖాజీపేట, జనగాం స్టేషన్లు వద్ద ఆగుతుంది.
ఈ ప్రత్యేక రైలు 15 కోచ్‌లు కలిగి ఉంటుంది. ఇందులో ఒక ఏసీ టూ టైర్, ఒక ఏసీ త్రీ టైర్, ఎనిమిది స్లీపర్ క్లాస్, రెండు సాధారణ రెండవ తరగతి, ఒక చైర్ కారు, రెండు రెండవ తరగతి లగేజీ కం బ్రేక్ వ్యాన్ కోచ్‌లు ఉంటాయి.
ప్రశాంతి ఎక్స్‌ప్రెస్
బెంగుళూరు - భువనేశ్వర్ ప్రశాంతి ఎక్స్‌ప్రెస్ భారతీయ రైల్వేలు వ్యవస్థలో ఒక ఎక్స్‌ప్రెస్ రైలు. ఇది బెంగుళూరు రైల్వే స్టేషను మరియు భువనేశ్వర్ రైల్వే స్టేషను మధ్య నడిచే రోజువారి ఎక్స్‌ప్రెస్ రైలు.ఈ రైలు 18463 నెంబరుతో భుబనేశ్వర్ లో ఉదయం 05గంటల 30నిమిషాలకు బయలుదేరి,తరువాతి రోజు మధ్యాహ్నం 12గంటల 5నిమిషాలకు క్రాంతివిరా సంగోలి రాయ్నా బెంగళూరు (ksr) స్టేషన్ కు చేరుకుంటుంది.
ప్రశాంతి ఎక్స్‌ప్రెస్ ను 2000 నవంబర్ 22 న విశాఖపట్నం ,బెంగళూరు రైల్వే స్టేషన్ల మద్య ప్రారంభించారు.అయితే కొన్ని రాజకీయ కారణాల వల్ల ప్రశాంతి ఎక్స్‌ప్రెస్ ను భుబనేశ్వర్ వరకు 2007 ఫిబ్రవరి 20 నుండి పొడిగించారు.
బెంగుళూరు - భువనేశ్వర్ ప్రశాంతి ఎక్స్‌ప్రెస్ భుబనేశ్వర్ నుండి బయలుదేరి ఒడిషా,ఆంధ్ర ప్రదేశ్, కర్ణాటక రాష్టాల్లో ముఖ్య పట్టణాలైన బరంపురం,విజయనగరం,విశాఖపట్నం,రాజమండ్రి,విజయవాడ జంక్షన్ రైల్వే స్టేషను,గుంటూరు,నంద్యాల,గుంతకల్లు,గుత్తి,అనంతపురం,హిందూపురం,శ్రీ సత్య సాయి ప్రశాంతి నిలయం,పెనుగొండ,యెలహంక ల మీదుగా బెంగళూరు చేరుకుంటుంది.
బెంగుళూరు - భువనేశ్వర్ ప్రశాంతి ఎక్స్‌ప్రెస్ గుంతకల్లు,విశాఖపట్నం రైల్వే స్టేషను ల వద్ద తన ప్రయాణదిశ ను మార్చుకుంటుంది.
ప్రశాంతి ఎక్స్‌ప్రెస్ భుబనేశ్వర్,బెంగళూరు ల మద్య 1548 కిలో మీటర్ల దూరాన్ని 3గంటల 35నిమిషాల ప్రయాణసమయం తో సగటున గంటకు 51 కిలోమీటర్ల వేగంతో అధిగమిస్తుంది.
భువనేశ్వర్ -బెంగుళూరు ప్రశాంతి ఎక్స్‌ప్రెస్ భుబనేశ్వర్ నుండి విశాఖపట్నం వరుకు విశాఖపట్నం లోకో షెడ్ అధారిత WAP-4 లేదా WAP-7 లోకోమోటివ్ ను,అక్కడినుండి గుంతకల్లు వరుకు లాల్ గుడ లేదా విజయవాడ లోకోషెడ్ ఆధారిత WAP-4 లోకోమోటివ్ ను,గుంతకల్లు నుండి బెంగుళూరు వరకు లాల్ గుడ లేదా విజయవాడ అధారిత WAP-4 లేదా WAP-7 లోకోమోటివ్ లను ఉపయోగిస్తున్నారు.
బెంగుళూరు - భువనేశ్వర్ ప్రశాంతి ఎక్స్‌ప్రెస్ లో ఒక మొదటి తరగతి ఎ.సి,4 మూడవ తరగతి ఎ.సి భోగీలు,11 స్లీపర్ భోగీలు,4 సాధరణ భోగీల తో కలిపి మొత్తం 23 భోగీలుంటాయి.
ఆగస్టు 29 2015 లో బెంగుళూరు సిటి రైల్వే స్టేషన్ వద్ద ప్రశాంతి ఎక్స్‌ప్రెస్ యొక్క ఇంజన్ మరియు రెండు భోగీల పట్టాలు తప్పాయి.అయితే ప్రయాణికులకు ఎటువంటి హాని కలుగలేదు.
వేయి మిలియన్ల ఘనపుటడుగులు
వేయి మిలియన్ల ఘనపుటడుగులు లేదా టిఎంసి అనే పదాన్ని సాధారణంగా జలాశయం లేదా నది ప్రవాహం లో నీటి పరిమాణాన్ని సూచించేందుకు ఉపయోగిస్తారు. అయితే టిఎంసి పదాన్ని ఎక్కువగా రిజర్వాయర్లలో నిల్వ ఉన్న నీటిని సూచించేందుకే ఉపయోగిస్తారు. టిఎంసిఫీట్ (Tmcft) అనగా థౌజండ్ మిలియన్ క్యూబిక్ ఫీట్ (1,000,000,000 = 10 = 1 బిలియన్), టిఎంసిఫీట్ ను సింపుల్ గా టిఎంసి అంటారు. ఒక టిఎంసి నీరు మూడు నుంచి పది వేల ఎకరాలలో పంటలను పండించేందుకు సరిపోవచ్చు.
వందకోట్ల ఘనపుటడుగులు = ఒక అడుగు పొడవు, ఒక అడుగు వెడల్పు, ఒక అడుగు లోతు ఉండే పరిమాణం యొక్క వందకోట్ల రెట్లు
అనగా
వందకోట్ల ఘనపుటడుగుల నీరు = ఒక అడుగు పొడవు, ఒక అడుగు వెడల్పు, ఒక అడుగు లోతు ఉండే నీటి పరిమాణం యొక్క వందకోట్ల రెట్లు
1 టిఎంసి కి సమానమైనవి:
ప్రత్యామ్నాయంగా, 35.32 టిఎంసిఫీట్ = 1 క్యూబిక్ Km (క్యూబిక్ Km అనగా నేషనల్ రిజిస్టర్ ఆఫ్ లార్జ్ డ్యామ్స్- NRLD లో భారతదేశంలో ఆనకట్టల యొక్క స్థూల మరియు సమర్థవంతమైన నిల్వ సామర్థ్యాన్ని నివేదించే భారత ప్రభుత్వ కేంద్ర జల కమిషన్ చే ఉపయోగించబడుతున్న ప్రామాణిక యూనిట్)
దామెర్ల బదిరి నారాయణరావు
భారతదేశం గర్వించదగ్గ చిత్రకారులలో దామెర్ల బదిరి నారాయణరావు ( Damerla Badiri Narayanarao)ఒకరు. ఆయన అంత గొప్ప చిత్రకారుడని, పైగా తెలుగువ్యక్తి అనీ చాలామంది తెలుగువారికి తెలియదు. వీరిని అనేకులు బదిరి అని పిలిచేవారు.
వీరు మద్ర్రాసులో సైదాపేటలో జూన్ 1 1914 వ సం.లో జన్మించారు.బాల్యము బీహారు రాష్ట్రములో పూసా అనె గ్రామములో గడిచింది.
తన చిత్ర కళాభ్యాసము చెన్నపురి లలితకళాశాలలో దేవీ ప్రసాదుచౌదరి చరణ సన్నిధిని జరిగింది. చిత్రకళ నేర్చుకొనే రోజులలోనే గురువులకు ప్రేమాస్పాదుడైనారు.శిల్ప విద్యకూడా గురుపాదుల సన్నిధినే జరిగింది.వీరు లలితకళాశాలలో విద్య పూర్తి చేసుకొని ఢిల్లీ చేరుకున్నారు. బీహారులో భూకంపము సంభవించుట వల్ల అచ్చటి ప్రభుత్వ వయవసాయ శాఖ ఢిల్లీ లో ఉంటూ ఉండేది. అందులో ప్రవేశించి చిత్రకారుడిగా పనిచేస్తూ ఉండేవారు. 1937 నాటికి ఈయన జీవితంలో ప్రవేశించి చిత్రకళలో నైరంతర కృషికి ఆరంభం చేశారు. అక్కడ ఉంటూ కలకత్తా లలితకళా పరిషత్తు ఆధ్వర్యంలో జరిగే చిత్రకళా ప్రదర్శనములలో తమ చిత్రములు ప్రదర్శిస్తూ ఉండేవారు.ఆరోజుల్లో పంజాబు లలితకళా పరిషత్తు యాజమాన్యములో జరిగిన చిత్రకళా ప్రదర్శనములో ఈయన చిత్రించిన ఆటవస్తువు నే చిత్రము ప్రభుత్వము ఏర్పరిచిన బహుమతి పొందినది. తరువాత భోపాల్ నవాబు వీరు చిత్రించిన ఆలోచన అనే చిత్రమును కొన్నారు. ఇంకా ఈయన కొడైకెనాన్, లాహోరు, సిమ్లా, మైసూర్, హైదరాబాద్, మద్రాసు పలు చిత్ర ప్రదర్శనలు జరిపేవారు.అంతర్జాతీయ చిత్రకళా ప్రదర్శనములలో వీరు చిత్రించిన రాగ్ పాందోళ్ అనే రేఖాచిత్రము ప్రధమబహుమతి పొందినది. దానినే లండన్ రాయల్ ఎకాడమి ప్రదర్సించి వీరిని గౌరవించింది. 1947లో డిల్లీలో ఈయన చిత్రించిన గృహోన్ముఖులు అన్న టెంపరాచిత్రము చాలా ఖ్యాతిగాంచినది. భారత ప్రభుత్వము వీరివి రెండు పెద్ద చిత్రాలు కొని ఒకటి జెకోస్లేవియా, అమెరికా భారత కార్యాలయములలో నుంచినది.
ఈయన సుశ్రేణికి చెందిన చిత్రకారుడు.రాయచౌదరి గారి చిత్రకళను అవగాహన చేసుకుంటె వారి శిష్యులు అనేకులు చేస్తున్న కృషిలోని మార్పులు, వృద్ధి చాలా వరకు తెలుసుకోవచ్చును.దేవీ ప్రసాదులు చిత్రకళలో స్వేచ్చాప్రియులు. ఆయన శిల్పంలో, చిత్రలేఖనములో అపారకృషి చేసినారన్నది లోకవిదితము. వీరి స్వేచ్ఛ్హాప్రియత్వము, నిరంతర అన్వేషణా నూతనపధగాములైన శిష్యులలోను కానవస్తుంది.
బదిరి గారి ప్రాచ్యశిల్పకళాదర్శము నెడల గౌరవము ఎక్కువ. శిల్పంలో, చిత్రలేఖనములో ప్రాచ్యప్రతీచి సంప్రదాయముల అన్నింటిని కూలకుషముగా అభ్యసించారు వీరు. భారతదేశంలో ప్రాచ్యశిల్పచిత్రకళా దర్సనములను ఆదుకొన్న సంస్థ ఆలిండియా ఫైను ఆర్ట్సు అండ్ క్రాఫ్ట్సుసొసైటి (All India Fine Arts & Crafts Society) లో వీరు సహాయకార్యదర్శిగా చాలా కాలము పనిచేసారు.
దామెర్ల (అయోమయ నివృత్తి)
"దామెర్ల" ప్రకాశం జిల్లా కొమరోలు మండలానికి చెందిన గ్రామము.
"దామెర్ల" తెలుగువారిలో కొందరి ఇంటిపేరు.
భోపాల్ - ఇండోర్ ఎసి డబుల్ డెక్కర్ ఎక్స్‌ప్రెస్
భోపాల్ - ఇండోర్ ఎసి డబుల్ డెక్కర్ ఎక్స్‌ప్రెస్ భారతీయ రైల్వేలు వ్యవస్థలో ఒక ఎసి డబుల్ డెక్కర్ ఎక్స్‌ప్రెస్ రైలు. ఇది భోపాల్ రైల్వే స్టేషను మరియు ఇండోర్ రైల్వే స్టేషను మధ్య నడుస్తుంది. ఇది ఇండోర్ జంక్షన్ నుండి భోపాల్ హబీబ్గంజ్ వరకు రైలు నెంబర్ 22183 గాను మరియు తిరోగమన దిశలో రైలు నెంబర్ 22184 వలే పనిచేస్తుంది. ఈ రైలు మధ్యప్రదేశ్ రాష్ట్రం ప్రజలకు సేవలు అందిస్తున్నది.
ఈ ఎక్స్‌ప్రెస్ రైలు భారతీయ రైల్వేలు లోని పశ్చిమ మధ్య రైల్వే జోన్ పరిధిలోకి వస్తుంది.
రైలు నంబరు : 22183 / 84 భోపాల్ - ఇండోర్ ఎసి డబుల్ డెక్కర్ ఎక్స్‌ప్రెస్ రైలుకు ప్రారంభ సమయములో 2 రెండవ తరగతి ఎసి చైర్ కార్ సౌకర్యము కలిగిన భోగీలతో నడిపారు. ప్రజల నుండి సరైన ఆదరణ లేకపోవుట వలన 3 తరగతి ఎసి చైర్ కార్ సౌకర్యము కలిగిన భోగీలతో ప్రస్తుతము నడుస్తున్నది. దీనికి పాంట్రీ కార్ కోచ్ సౌకర్యం లేదు. భారతదేశంలో ప్రజల అత్యంత రైలు సేవల యొక్క ఆచారం వంటి పద్ధతుల ననుసరించి, కోచ్ కూర్పు డిమాండ్ బట్టి భారతీయ రైల్వేల అభీష్టానుసారం సవరించుతూ ఉండవచ్చును.
రైలు నంబరు: 22183/84 భోపాల్ - ఇండోర్ ఎసి డబుల్ డెక్కర్ ఎక్స్‌ప్రెస్ రైలు, భోపాల్ హబీబ్గంజ్ నుండి బైరాఘర్, మక్సి, దేవాస్ జంక్షన్ స్టేషన్ల ద్వారా ఇండోర్ జంక్షన్ చేరుకుంటుంది.
రైలు నంబరు : 22183 భోపాల్ - ఇండోర్ ఎసి డబుల్ డెక్కర్ ఎక్స్‌ప్రెస్ 3 గంటల 35 నిమిషాలు కాలంలో 224 కిలోమీటర్ల దూరం (62.51 కి.మీ / గం) ప్రయాణం పూర్తి చేస్తుంది. అదేవిధంగా రైలు నంబరు : 22184 ఇండోర్ - భోపాల్ ఎసి డబుల్ డెక్కర్ ఎక్స్‌ప్రెస్ 4 గంటల 00 నిమిషాలు కాలంలో (56.00 కి.మీ / గం) గమ్యస్థానం చేరుకుంటుంది.
భారత రైల్వే నిబంధనల ప్రకారం, ఈ రైలు (ట్రెయిను) యొక్క సగటు వేగం 55 కి.మీ./గంటకు సగటు వేగం కంటే ఎక్కువ కాబట్టి దీని ఛార్జీల విషయంలో దీనికి సూపర్‌ఫాస్ట్ సర్చార్జి ఇది కలిగి ఉంది.
ఈ రైలు మార్గం పూర్తిగా విద్యుద్దీకరణ జరిగింది. కాబట్టి తుగ్లకాబాద్ డిపోనకు చెందిన డబ్ల్యుఏపి7 ఇంజను ఆధారంగా ఈ రైలు మొత్తం ప్రయాణం ఇండోర్ జంక్షన్ స్టేషను వరకు కొనసాగుతుంది. .
రైలు నంబరు 22183 కోచ్ కూర్పు క్రింద విధముగా ఉంటుంది:
పింజల సుబ్బారావు
పింజల సుబ్బారావు ప్రసిద్ధి చెందిన చలనచిత్ర నిర్మాత. ఇతని స్వస్థలం మచిలీపట్నం.
1957లో ఇతడు సినిమాలలో నటించాలని మద్రాసు చేరుకున్నాడు. ఐదేళ్లపాటు పలు చిత్రాలలో చిన్నచిన్న వేషాలు వేశాడు. ఆ తర్వాత శ్రీకృష్ణా ఫిలిమ్స్ సంస్థలో ప్రొడక్షన్ అసిస్టెంట్‌గా చేరి రామాంజనేయ యుద్ధం, సతీ సుకన్య చిత్రాలకు పనిచేశాడు. తరువాత కొంతకాలం చిత్రాల క్రయవిక్రయాది వ్యాపారాలు చేశాడు. పిమ్మట చలనచిత్ర నిర్మాణరంగంలో ప్రవేశించాడు.
ఇతడు నిర్మించిన సినిమాలు:
హంతకులొస్తున్నారు జాగర్త
హంతకులొస్తున్నారు జాగర్త 1966, ఆగస్టు 6న విడుదలైయింది.ఒక హత్య చేసినందుకుగాను పోలీసులు నలుగురు హంతకులను పట్టుకొని జైలులో ఉంచారు. రఘురామయ్య అనే పెద్దమనిషి ఆచూకీ ఇవ్వడం మూలంగానే పోలీసులు తమను పట్టుకోవటం జరిగిందని ఆ హంతకులు అభిప్రాయపడ్డారు. అదీగాక హతుడైన వ్యక్తి కుమారుడు కళ్లు పోయి ఆస్పత్రిలో ఉన్నాడు. ఆ పిల్లవాణ్ణీ, రఘురామయ్యను హతమారిస్తే తమకు వ్యతిరేకంగా సాక్ష్యం చెప్పేవారు ఉండరని భావించి ఆ నలుగురు హంతకులు జైలు నుంచి తప్పించుకొని బయటికి వచ్చారు. రఘురామయ్య ఇంటిలోకి ప్రవేశించారు. ఆ సమయంలో రఘురామయ్య ఇంటిలో లేడు. చావు బతుకులలో ఉన్న మామగారిని చూడటానికి హైదరాబదు వెళ్లాడు. రఘురామయ్య తిరిగి వచ్చేవరకూ తామక్కడే ఉంటామనీ, తమ ఉనికి ఎవ్వరికీ తెలియనివ్వకూడదనీ రఘురామయ్య భార్య సావిత్రిని, తమ్ముడు మురళిని, చెల్లెలు జయను హంతకులు నిర్భందంలో ఉంచారు. హైదరాబాదు నుండి తిరిగి వచ్చిన రఘురామయ్యను హంతకులు ఎదుర్కొన్నారు. నాలుగు రోజులు ఆ ఇంటిలో ప్రత్యక్షనరకమే తాండవించింది. చివరకు దుండగులు తమ పగకు తామే బలి అయ్యారు. రఘురామయ్య కుటుంబం బ్రతికి బయట పడింది.
బుక్కపట్నం రాఘవాచార్యులు
బుక్కవట్నం రాఘవాచార్యులు కృష్ణా జిల్లా, పామర్రు మండలం,ఉరుటూరు గ్రామంలో జన్మించాడు. ఇతడు పాశ్చాత్య నాటకాలను క్షుణ్ణంగా చదువుకున్న నాటక కళాకోవిదుడు. సంస్కృతం, తెలుగు, ఆంగ్ల సాహిత్యాలను కూలంకషంగా చదివాడు. ఇతని ఆశయాలకు అనుగుణంగా స్వప్న వాసవదత్త, రాధాకృష్ణ, వేణీ సంహారం మొదలైన నాటకాలను ఆడించి ఆంధ్రదేశంలో అనేకమంది కళావేత్తల ప్రశంసలు అందుకున్నాడు.
జీవితమంతా నాటక సమాజాలలోనే గడిపి అనేక మంది నటులకూ, ప్రయోక్తలకూ శిక్షణ ఇవ్వడంలోనే ఇతని కాలమంతా గడిచిపోయింది. నటునిలో ఏమాత్రం నిపుణత్వం ఉన్నా ఆ నటుడిని రత్నంలా తయారు చేసేవాడు. ఇతను బందరు రామమోహన్ థియేటరులోను, ఇండియన్ డ్రమెటక్ కంపెనీలోను, బాల భారత సంఘంలోను, మైలవరం బాలభారతీ నాటక సమాజంలోనూ నాట్యాచార్యులుగా ఉండి అనేక నాటకాలకు దర్శకత్వం వహించి, ఆనేకమంది నటులను తరిఫీదు చేశాడు. ఇతని శిష్యులలో డి.వి.సుబ్బారావు, పారుపల్లి సుబ్బారావు, జొన్నవిత్తుల శేషగిరిరావు, అద్దంకి శ్రీరామమూర్తి, పంచాంగం రామానుజాచార్యులు, గూడపాటి నరసింహారావు నాయుడు (గురజ నాయుడు), ఉప్పులూరి సంజీవరావు, తుంగల చలపతిరావు మొదలైన ఉద్దండులు ఉన్నారు.
ఎన్ని నాటక సమాజాలలో పనిచేసినా, ఎంతమంది నటులకు శిక్షణ ఇచ్చినా ఇతనికి ఏమాత్రం తృప్తి కలగలేదు. ఆనాటి నాటక కళావైఖరులు ఇతనికి ఏమాత్రం నచ్చలేదు. ఉద్దృతంగా సాగిన ఔత్సాహిక నాటక రంగ ఆదర్శాలు వృత్తినాటక సమూజాల స్థాయికి దిగజారడంతో విసుగెత్తి వేసారి పోయాడు. దానితో 1924 ప్రాంతంలో 'భరతముని బృందం' అనే పేరున విజయవాడలో ఒక నాటక కళాశాలను స్థాపించి ఎంతో మంది నటులకు, నాటక ప్రయోక్తలకు ఆదర్శంగా శాస్త్రీయ దృష్టితో శిక్షణ ఇచ్చాడు. ఇతనికి చేదోఁడు వాదోడుగా ఉండి గూడవల్లి రామబ్రహ్మం కూడా దోహదంచేశాడు. ఈ శిక్షణాలయం అజరామరంగా నడిచింది. ఆంధ్రదేశంలోనే కాక భారత దేశంలోనే ప్రప్రథమంగా నాటక విద్యాలయం స్థాపించిన ఘనత ఇతనికే దక్కింది. ఒక్కడే ఎంతో పట్టుదలతో నాటక విద్యాలయాన్ని కొంత కాలం నడిపాడు కానీ ఎటువంటకి ఆదరణా లేకపోవడంతో ఆ నాట్య విద్యాలయాన్ని మూసివేశాడు.
నాటి ప్రదర్శనలనూ, వెరితలలు వేసిన నటుల నటనా విధానాలనూ దుయ్యబడుతూ సంగీత ఇంద్రసభ అనే ప్రహసనాన్ని రచించాడు. విమర్శనాత్మకమైన వాటి నాటక వైఖరులను చిత్రించిన ప్రప్రథమ నాటకం ఇదే. అంతేకాక నాటకరంగంలోని ప్రదర్శన ప్రయోగానికి కొవలసిన అన్ని సూత్రాలనూ వివరించే నాటక దీపిక గ్రంథాన్ని రచించాడు. అంతటితో ఊరుకోక గూడవల్లి రామబ్రహ్మంగారి "ప్రజామిత్ర" పత్రికలో నాటక కళోద్ధరణకు కావలసిన అన్ని మార్గాలనూ వివరిస్తూ అనేక వ్యాసాలు వాశాడు. భరత నాట్య శాస్త్రంలోని శాస్త్రీయమెన సూత్రాలన్నింటినీ నేటి నాటకరంగానికి అన్వయించాలని ఇతని అభిమతం. పైన పేర్కొన్నవే కాకుండా పెరుగుముంత, సతీ మారేడు అనే ప్రహసనాలను, చొక్కామీళ, ధనమా? - గుణమా?, కరుణ, మూడు ముళ్ల ముచ్చట, మీరాబాయి, చిత్ర రథ వీధి, భలే చింతామణి మొదలైన నాటకాలను వ్రాశాడు.
ఇతడు నాటకరంగంలోనే కాక సినిమా రంగంలో కూడా ప్రవేశించి శ్రీకృష్ణ లీలలు, బాలయోగిని సినిమాలకు మాటలు, పాటలు వ్రాశాడు. నటులకు శిక్షణ ఇచ్చాడు.
వడ్లమాని విశ్వనాథం
వడ్లమాని విశ్వనాథం నాటకాలలో స్త్రీ పాత్రలను ధరించి బళ్లారి రాఘవ వంటి వారి మెప్పును పొందినవాడు.
ఇతడు 1912లో తూర్పు గోదావరి జిల్లా, అంబాజీపేట మండలం, నందంపూడి అగ్రహారంలో వెంకటశాస్త్రి, మహాలక్ష్మమ్మ దంపతులకు జన్మించాడు. బాల్యంలో ఆరవ ఏటనే విజయనగరం మహారాజావారి సంగీత పాఠశాలలో ఆదిభట్ల నారాయణదాసు, ద్వారం వెంకటస్వామినాయుడుగారల శిక్షణలో 1918 వరకు సంగీతం అభ్యసించాడు.
1918 వ సంవత్సరంలో వింజమూరి వెంకటలక్షీనరసింహారావుగారి ద్వారా పెద్దాపురం విద్యా వినోదినీ సభలో ప్రవేశించాడు. చావలి లక్ష్మీనారాయణ శాస్త్రి, కేశవరపు కామరాజు, కోఠీ శేషగిరిరావు మొదలైన ప్రముఖుల ఆదరణతో "హరిశ్చంద్ర" నాటకంలో లోహితుని పాత్ర ధరించడంతో ఆంధ్ర నాటకరంగంలో ప్రవేశించాడు. ఆ నాటకంలో హరిశ్చంద్ర పాత్రను వింజమూరి లక్ష్మీనరసింహారావు, చంద్రమతి పాత్రను మద్దూరి కోదండరామదీక్షితులు నటించారు. ఉద్దండులు ప్రదర్శించే ఆ నాటకంతో లోహితుని పాత్రలో విశ్వనాథం అడుగడుగునా అద్భుతమైన నటనను ప్రదర్శించడంతో నాటక ప్రదర్శనానికే ఒక నూతన కాంతి ఏర్పడేది. కాలకౌశికునకు చంద్రమతిని విక్రయించి, తాను వీరబాహునకు అమ్ముడుపోయి ఇరువురూ వియోగంతో దుఃఖించేటప్పడు ఇతడు లోహితుడుగా చూపించిన సాత్వికాభినయం పేక్షకులను దుఃఖసాగరంలో ముంచివేసేది. కొంతకాలానికి విద్యా వినోదినీ సభ కార్యక్రమాలు మూలపడడంతో కాకినాడ లోని యంగ్ మెన్స్ హాపీ క్లబ్ వారు ఇతడిని తీసుకువెళ్ళారు. ప్రప్రథమంగా 'కృష్ణలీల'లో చిన్న కృష్ణుని పాత్రను, ప్రహ్లాద పాత్రను, ధ్రువ, మార్కండేయ, లవుడు, రఘురాముడు మొదలైన ముఖ్య బాలపాత్రలను అద్భుతంగా నటించి బాలనటుడిగా ఒక స్థానాన్ని సంపాదించాడు. 1926 నాటికి ప్రమీలార్జునీయంలో ప్రమీల, 'చింతామణి'లో చింతామణి, జవ్హరీబాయి, సావిత్రి, మోహిని మొదలైన ముఖ్య స్త్రీ పాత్రలను పోషించాడు. బాలకృష్ణుడు మొదలు భక్తరామదాసు వరకు, చిత్ర మొదలు చింతామణి వరకు, దేవదేవి మొదలు విప్రనారాయణ వరకు సమస్త ముఖ్య స్త్రీ, పురుష పాత్రలను ఇతడు ధరించాడు.
ముఖ్యంగా ఇతడు నటించిన “ప్రమీల", "రోషనార", "చింతామణి" నాటక ప్రదర్శనాలతో వచ్చిన డబ్బుతో కాకినాడలో ది యంగ్ మెన్స్ పాలెస్ థియేటర్ కట్టడమనేది చర్చిత ప్రసిద్ధమైన విషయం. ఆ గౌరవం ఇతడికే దక్కింది.
ఇతడు స్త్రీ పాత్రలేకాక, రామదాసు లో "రామదాసు", విప్రనారాయణలో "విప్రనారాయణ" మొదలైన పురుష పాత్రలను అద్భుతంగా అభినయించి మెప్పించాడు.
1930 లో "యంగ్‌మెన్స్ యూనియన్" పేరుతో స్వంత కంపెనీ స్థాపించి 1932 వరకు నడిపి, ఎస్.పి.లక్ష్మణస్వామి, ఎ.వి.సుబ్బారావు, రేలంగి మొదలయిన బాల్యమిత్రులతో ఆనేక నాటకాలను ప్రదర్శించాడు. ఆ తరువాత 1935 వరకు పారుపల్లి సుబ్బారావుగారి కంపెనీలో బలిజేపల్లి వారితో హీరోయిన్‌గా ఎన్నో నాటకాలు ఆడాడు. సి.ఎస్.ఆర్. ఆంజనేయులు ఇతడి సహకారంతో స్వంత కంపెనీ స్థాపించి "తుకారాం", "పతితపావన", "చింతామణి", "రాధాకృష్ణ" వగైరా నాటకాలు ప్రదర్శించాడు. దురదృష్టవశాత్తు 1937 లో తీవ్ర విషజ్వరానికి లోనై ఆరోగ్యం చెడిపోయి, రంగస్థలం నుంచి నిష్క్రమించాడు.
ఆ తర్వాత ఆర్థిక పరిస్థితులు తారుమారు కావడం వల్ల సినిమా రంగంలో ప్రవేశించాడు. పి.పుల్లయ్య దర్శకత్వంలో వచ్చిన శ్రీవేంకటేశ్వర మహత్యం (1939) నుండి శ్రీవెంకటేశ్వర మహత్యం (1960) వరకు, నాటి శివరావు నటించిన పరమానందయ్య శిష్యులకథ(1950) నుండి పరమానందయ్య శిష్యులకథ(1966) వరకు అనేక చిత్రాలలో బహువిధమైన పాత్రలను ధరించాడు.
ఇతడు నటించిన సినిమాల జాబితా:
తెలుగుదేశంలో ఉన్న పెద్ద నటులందరితోను నటించి, లెక్కలేనన్ని బంగారు పతకాలు, రజితపాత్రలు అందుకున్నాడు. మైసూర్ మహారాజా, హైదరాబాదు రాజా కృష్ణప్రసాద్, జయపూర్ మహారాజా వంటి కళాపోషకులతో సత్కరింపబడ్డాడు.
ఎస్.డి.లాల్
ఎస్.డి.లాల్ తెలుగు చలనచిత్ర దర్శకుడు.
నండూరి పార్థసారథి
నండూరి పార్థసారథి సుప్రసిద్ధ పాత్రికేయుడు, రచయిత.
ఇతడు 1939, జూలై 31న కృష్ణాజిల్లా, బాపులపాడు మండలం, ఆరుగొలను గ్రామంలో జన్మించాడు. "నరావతారం", "విశ్వరూపం" మొదలైన రచనల ద్వారా ప్రసిద్ధుడైన నండూరి రామమోహనరావు ఇతనికి అన్న. విజయవాడలో ఇంటర్మీడియట్, హైదరాబాద్ లో బి.ఎ., తిరుపతి శ్రీ వేంకటేశ్వర విశ్వవిద్యాలయం నుండి ఎం.ఎ. చదివాడు. 1959లో ఆంధ్రప్రభ దినపత్రికలో పాత్రికేయుడిగా ఉద్యోగంలో చేరాడు. 1996వరకు ఆంధ్రప్రభ దినపత్రిక, ఆంధ్రప్రభ వారపత్రికలలో పనిచేశాడు. నీలంరాజు వేంకటశేషయ్య, శార్వరి, గొల్లపూడి మారుతీరావు, విద్వాన్ విశ్వం మొదలైన వారితో కలిసి పనిచేశాడు. గుంటూరు శేషేంద్రశర్మ ఇతని మిత్రుడు. ఇతని మొదటి కథ 1957లో ప్రచురితమైంది. అప్పటి నుండి వివిధ పత్రికలలో అనేక కథలు, గల్పికలు, ధారవాహిక నవలలు, సంగీత, నాటక, సాహిత్య రంగాలపై వందల కొద్దీ వ్యాసాలు, సమీక్షలు ప్రకటించాడు. 2000 నుండి 2009 వరకు రసమయి అనే సాంస్కృతిక మాసపత్రికను స్వీయ సంపాదకత్వంలో ప్రచురించాడు. 1992లో హాస్యరచనకు గాను, 2002లో పత్రికారంగంలో చేసిన కృషికిగాను తెలుగు విశ్వవిద్యాలయం ఇతడికి పురస్కారాలను అందజేసింది.
ఇండియన్ ఇన్స్టిట్యూట్ ఆఫ్ టెక్నాలజీ తిరుపతి
ఇండియన్ ఇన్స్టిట్యూట్ ఆఫ్ టెక్నాలజీ తిరుపతి (ఐఐటి తిరుపతి), ఆంధ్ర ప్రదేశ్ రాష్ట్రంలోని తిరుపతిలో ఏర్పరచబడిన స్వయంప్రతిపత్తి సాంకేతిక విద్యాసంస్థ. భారతదేశం ప్రభుత్వం చేత జాతీయ ప్రాధాన్యతా సంస్థగా గుర్తింపు పొందినది. తిరుపతి నగరంలోని చదలవాడ నగర్ లో ఉన్న కృష్ణతేజ విద్యాసంస్థలలో ఉన్న తాత్కాలిక ప్రాంగణంలో, 2015 ఆగస్టు 5 నుండి తన కార్యకలాపాలను ప్రారంభించింది. 2015-16 విద్యాసంవత్సరంలో, సివిల్, కంప్యూటర్, ఎలక్ట్రికల్, మెకానికల్ ఇంజనీరింగు విద్యలలో 30 సీట్లతో బి.టెక్ కోర్సులను చేపట్టింది. 
ఐఐటి తిరుపతి, ఇండియన్‌ ఇన్‌స్టిట్యూట్‌ ఆఫ్‌ టెక్నాలజీ మద్రాస్‌ పర్యవేక్షణలో ఉన్నది. ఈ పర్యవేక్షణ ప్రణాళికలో భాగంగా, ఐఐటి మద్రాస్ నుండి అధ్యాపకుల బృందం, ఐఐటి తిరుపతిలో విద్యాబోధన సాగిస్తుంది.
ఐఐటి-తిరుపతి తాత్కాలికంగా, తిరుపతిలోని చదలవాడ విద్యాసంస్థల ప్రాంగణంలో ప్రారంభమైనప్పటికీ, శాశ్వత ఆవరణ రేణిగుంట,శ్రీకాళహస్తి మధ్యనున్న ఏర్పేడులో ఏర్పాటు చేయబడుతున్నది. బాలురకు వసతి, అలిపిరి వద్దనున్న, 21 సెంచరీ గురుకుల్ వద్ద, బాలిక వసతి, సంస్థ యొక్క తాత్కాలిక ఆవరణలోను ఏర్పరచబడింది. ప్రధాన ఆవరణకి స్థలసేకరణ పూర్తి అయినది. ప్రధాన ఆవరణకి దగ్గరలో అనేక జపాను కంపెనీలు తమ కార్యకలాపాలు సాగిస్తున్నాయి. సమీపంలోని తిరుపతి విమానాశ్రయం కూడా అంతర్జాతీయ విమానాశ్రయం కాబోతున్నది.
ఐఐటి-తిరుపతి లో జాతీయస్థాయిలో జరిగే ఐఐటీ సంయుక్త ప్రవేశ పరీక్ష (IIT-JEE)ద్వారా విద్యార్థులు, 10+2 అనంతరం చేరతారు. ఐఐటి తిరుపతి 4 ఇంజనీరింగ్ కోర్సులను అందిస్తున్నది.
జాతీయ ప్రాధాన్యతా విద్యాసంస్థల జాబితా
జాతీయ ప్రాధాన్యతా విద్యాసంస్థ అనేది, భారతీయ ప్రభుత్వవిద్యాసంస్థలకి భారత ప్రభుత్వం ఇచ్చే హోదా. విద్యార్థులను అత్యున్నత సామర్థ్యం, దక్షత కలిగిన వ్యక్తుగా తీర్చిదిద్ది దేశం అభివృద్ధిలో గణనీయమైన పాత్రని పోషించే సంస్థలకు ఈ హోదా కల్పిస్తుంది. జాతీయ ప్రాధాన్యతా విద్యాసంస్థ ప్రత్యేక గుర్తింపు కలిగి ఉండటమే కాక, భారత ప్రభుత్వం ప్రత్యేక నిధులు కేటాయిస్తుంది.
లైకా
లైకా (1954 - 1957 నవంబరు 3) అనేది ఒక సోవియట్ యూనియన్ స్పేస్ కుక్క, ఇది అంతరిక్షానికి చేరిన మొదటి జంతువులలో ఒకటి, మరియు భూకక్ష్యకు చేరిన మొదటి జంతువు. లైకా మాస్కో నగరంలో విచ్చలవిడిగా తిరుగుతున్న ఒక ఊరకుక్క, దీనిని రష్యా వారు స్పుత్నిక్ 2 ఉపగ్రహం ద్వారా అంతరిక్షంలోకి పంపేందుకు ఎంపిక చేసి, దానిని ఆ ఉపగ్రహంలో ఉంచి 1957 నవంబరు 3 న బాహ్య అంతరిక్షంలోకి ప్రయోగించారు. దానితో లైకా ప్రాణముండగా అంతరిక్షంలోకి ప్రవేశించిన జీవిగా చరిత్ర కెక్కింది.
ఈ ప్రయోగం జీవం ఉన్న ప్రయాణికుని కక్ష్యలోకి ప్రవేశపెట్టవచ్చని, అతను సూక్ష్మ గురుత్వాకర్షణను తట్టుకోగలడనే లక్ష్యాన్ని నిరూపించింది. అంతేకాక ఈ ప్రయోగం మానవ అంతరిక్ష మార్గాన్ని సుగమం చేసింది మరియు అంతరిక్షయాన వాతావరణాలలో ప్రాణుల స్పందనలు ఎలా ఉంటాయనే మొదటి డేటాను శాస్త్రవేత్తలకు అందించింది. భూకక్ష్యకు చేరిన లైకా అధిక వేడి కారణంగా కొన్ని గంటలలోనే మరణించింది, బహుశా దానికి కారణం పేలోడ్ నుండి వేరుపడవలసిన కేంద్ర R-7 సస్టెయినర్ యొక్క వైఫల్యం అయిండవచ్చు.
లైకా ఎప్పుడు చనిపోయింది, ఎలా చనిపోయింది అనే అసలు విషయం 2002 వరకు బయటి ప్రపంచానికి తెలియదు. దానికి బదులుగా సోవియట్ ప్రభుత్వం ఆక్సిజన్ అయిపోవడం వలన లైకా ఆరోవ రోజున మరణించిందని విస్తృతంగా ప్రచారం చేసింది. కాని లైకా ప్రాణవాయువు తగ్గడానికి ముందే మరణించింది. రష్యా వారు రహస్యంగా ఉంచిన ఈ రహస్యం 2002 లో బట్టబయలయ్యింది.
2008 ఏప్రిల్ 11 న, రష్యన్ అధికారులు లైకాకు ఒక స్మారకాన్ని ఆవిష్కరించారు.
కె.విజయానంద్
కావేటి విజయానంద్, ఆంధ్రప్రదేశ్ కేడర్ కు చెందిన ఐ.ఎ ఎస్ అధికారి. ఆయన 1992 లో ఆదిలాబాదు జిల్లా కలెక్టరుగా తన ఉద్యోగ జీవితాన్ని ప్రారంభించారు. ఆయన ఎ.పి.జెన్‌కో కు మానేజింగ్ డైరక్టరు మరియు డైరక్టరు గా ఉన్నప్పుడు ఆ సంస్థ ఇండియా పవర్ అవార్డును 2008,2009,2011 మరియు 2012 లలో అందుకుంది. ఫెడరేషన్ ఆఫ్ ఆంధ్రప్రదేశ్ ఛాంబర్స్ ఆఫ్ ఛాంబర్స్ ఆఫ్ కామర్స్ అండ్ ఇండస్ట్రీ (FAPCCI) యొక్క 93వ వార్షికోత్సవ ఎక్స్‌లెన్స్ అవార్డు 2009-10 ని పారిశ్రామిక ఉత్పాదకత ప్రావీణ్యతకు గానూ అందుకున్నారు. మరియు 2010 లో సుశీల్ కుమార్ షిండే నుండి ధర్మల్ పవర్ స్టేషన్ల పెర్‌ఫార్మెన్స్ (డా. నార్ల తాతారావు థర్మల్ పవర్ స్టేషన్) కొరకు జాతీయ అవార్డును అందుకున్నారు. ఆయన నవంబరు 22 2013 న అప్పటి ఆంధ్రప్రదేశ్ ముఖ్యమంత్రి నల్లారి కిరణ్ కుమార్ రెడ్ది చేతులమీదుగా "సి.ఇ.ఒ ఆఫ్ ద యియర్ (స్టేట్ థెర్మల్) అవార్డు" ను అందుకున్నారు.
ఇండోర్ - హజ్రత్ నిజాముద్దీన్ ఇంటర్‌సిటీ సూపర్‌ఫాస్ట్ ఎక్స్‌ప్రెస్
ఇండోర్ - హజ్రత్ నిజాముద్దీన్ ఇంటర్‌సిటీ సూపర్‌ఫాస్ట్ ఎక్స్‌ప్రెస్ భారతీయ రైల్వేలు వ్యవస్థలో ఒక సూపర్‌ఫాస్ట్ ఎక్స్‌ప్రెస్ రైలు. ఇది ఇండోర్ రైల్వే స్టేషను మరియు హజ్రత్ నిజాముద్దీన్ రైల్వే స్టేషను మధ్య నడుస్తుంది. ఈ రైలు భారతదేశం యొక్క ISO సర్టిఫికేట్ పొందిన రైలు.
ఈ రైలు ఉజ్జయినీ జంక్షన్ - నగ్డా జంక్షన్, మథుర మరియు గంగాపూర్ సిటీ ద్వారా దాదాపు 13 గంటల కాలములో ఢిల్లీ చేరుకుంటుంది. ఈ రైలు క్రింద సూచించిన ముఖ్యమైన రైల్వే స్టేషనులలో ఆగుతుంది.
ఈ రైలుకు 24 బోగీలు (కోచ్‌లు) ఉంటాయి:
ఈ రైలు 71 కి.మీ./గం. సగటు వేగంతో రెండు నగరాల్లో నుండి రోజువారీ నడుస్తుంది. ఇది ఇండోర్ నుండి ప్రారంభమయ్యే రైళ్ళ యందు అతి వేగంగా ప్రయాణించే రైలు. ఇది ఇండోర్ నుండి ప్రారంభమయ్యే లేదా ఇండోర్ మీదుగా (ద్వారా) ఢిల్లీ వెళ్ళే ఇతర రైళ్లుతో పోలిస్తే దాదాపు 11-12 గంటల్లో లోపే అంటే ప్రయాణ సమయం కంటే ముందుగానే ఢిల్లీ చేరుకుంటుంది.
మైసమ్మ
మైసమ్మ దక్షిణ భారతదేశంలో కొలువబడుతున్న హిందూ దేవత. ఈ దేవతను మరాఠీలో "మెసాయి" అని పిలుస్తారు. ఆమెను ముఖ్యంగా దక్షిణ భారత దేశంలో పూజిస్తారు. ఈ దేవతను తెలంగాణ, కర్ణాటక, మహారాష్ట్ర రాష్ట్రాలలోని గ్రామీణ ప్రాంతాల్లోని ప్రజలు ఎక్కువగా ఆరాధిస్తారు. ఈ దేవతను కొలిస్తే ఆటలమ్మ మరియు మశూచి వ్యాధుల నివారణ జరుగుతుందని ప్రజల విశ్వాసం.
రేవా - జబల్పూర్ ఇంటర్‌సిటీ ఎక్స్‌ప్రెస్
రేవా - జబల్పూర్ ఇంటర్‌సిటీ ఎక్స్‌ప్రెస్ భారతీయ రైల్వేలులో ఒక ఎక్స్‌ప్రెస్ రైలు. ఈ రైలు రేవా రైల్వే స్టేషను మరియు జబల్పూర్ రైల్వే స్టేషను మధ్య నడుస్తుంది,
ఇంటర్‌సిటీ ఎక్స్‌ప్రెస్ అనగా భారతీయ రైల్వేలు లోని ఇంటర్‌సిటీ ఎక్స్‌ప్రెస్ రైళ్ళ యందు చైర్ కారు (కుర్చీ కారు) తరగతి సేవలు అందుబాటులో ఉంటాయి అని అర్థం సూచిస్తుంది.
ఈ ఇంటర్‌సిటీ ఎక్స్‌ప్రెస్ రైలు భారతీయ రైల్వేలు లోని పశ్చిమ మధ్య రైల్వే జోన్ పరిధిలోకి వస్తుంది. రైలు సంఖ్య : రైలు నంబరు: 11452, తరచుదనం (ఫ్రీక్వెన్సీ) :
ఈ రైలు వారానికి ఏడు రోజులు నడుస్తుంది. విరామములు : 8, ప్రయాణ సమయము : సుమారుగా గం. 4.25 ని.లు, బయలుదేరు సమయము : గం. 06:00 ని.లు., చేరుకొను సమయము : గం. 10.25 ని.లు, దూరము : సుమారుగా 239 కి.మీ., వేగము : సుమారుగా 54 కి.మీ./గంట, తిరుగు ప్రయాణము రైలు సంఖ్య : రైలు నంబరు: 11451 జబల్పూర్ - రేవా ఇంటర్‌సిటీ ఎక్స్‌ప్రెస్
కాకినాడ టౌన్ - సికింద్రాబాద్ ఎసి సూపర్‌ఫాస్ట్ ఎక్స్‌ప్రెస్
కాకినాడ టౌన్ - సికింద్రాబాద్ ఎసి సూపర్‌ఫాస్ట్ ఎక్స్‌ప్రెస్ భారతీయ రైల్వేలు వ్యవస్థలో ఒక సూపర్‌ఫాస్ట్ ఇది కాకినాడ టౌన్ రైల్వే స్టేషను మరియు సికింద్రాబాద్ రైల్వే స్టేషను మధ్య నడుస్తుంది. 
కాకినాడ - సికింద్రాబాద్ ఎసి సూపర్‌ఫాస్ట్ ఎక్స్‌ప్రెస్ వారానికి మూడు రోజులు సికింద్రాబాద్ నుండి కాకినాడ టౌన్ వరకు నడిచే విధంగా నాటి భారతీయ రైల్వేలు మంత్రి దినేష్ త్రివేది, 2012-13 రైల్వే బడ్జెట్లో ప్రకటించారు. ఈ ఎసి ఎక్స్‌ప్రెస్ భీమవరం టౌన్, విజయవాడ జంక్షన్ మీదుగా నడిపించే విధంగా ప్రతిపాదించారు.
ఈ రైలుకు ఎసి స్లీపర్ 1వ తరగతి (1ఎ) - 1 భోగీ, 2వ తరగతి - 5 బోగీలు, 3వ తరగతి - 10 బోగీలుమరియు ఈఒజి (ఎండ్ ఆఫ్ జనరేషన్) కార్లు - 2 బోగీలు ఉంటాయి.
కాకినాడ టౌన్ - సికింద్రాబాద్ ఎసి సూపర్‌ఫాస్ట్ ఎక్స్‌ప్రెస్ యొక్క ప్రయాణ రైలు మార్గమునకు విద్యుద్దీకరణ పనులు కొద్ది దూరము వరకే చేయుట వలన కాకినాడ టౌన్ నుంచి విజయవాడ వరకు ఉన్న రైలు మార్గము విభాగం వరకు విజయవాడ డిపోకు చెందిన డబ్ల్యుఎఎం4/ డబ్ల్యుఎపి4 ఇంజను ద్వారా లాగబడుతుంది. ఆ తదుపరి విద్యుత్తు ఇంజను అందుబాటును బట్టి లాలగూడా డిపోకు చెందిన డబ్ల్యుఎపి7/ డబ్ల్యుఎపి4 మరియు విజయవాడ డిపోకు చెందిన డబ్ల్యుఎఎం4/డబ్ల్యుఎపి4 ఇంజను ద్వారా విజయవాడ నుంచి సికింద్రాబాద్ వరకు లాగబడుతుంది.
కాకినాడ యొక్క నైరుతి భాగము (ఇప్పుడు సర్పవరం) తెలుగులో కోకనాడము అని పిలుస్తారు. ఈ ప్రాంతము ఎర్ర లోటస్‌ (కలువలు) తో నిండి చెరువులు అంతటా పూర్తిగా నిండి ఉంటుంది. చివరకు ఇది కోకనాడగా మారింది. అందువల్ల రైలుకు గతకాలపు ఆనవాళ్ళకు గుర్తుగా కాకినాడ పేరు పెట్టారు. ఈ రైలుకు 2012 డిసెంబరు 14 నాడు కాకినాడ ఎక్స్‌ప్రెస్ అని పేరు పెట్టబడింది.
రైలు నంబరు : 12775 కాకినాడ టౌన్ నుండి గం. 22.15 ని.లకు బయలుదేరి మరియు గం. 08:50 ని.లకు సికింద్రాబాద్ చేరుకునే విధంగా పరిచయం చేస్తున్న సమయంలో ముందుగా నిర్ణయించబడింది. అదేవిధముగా రైలు నంబరు : 12776 సికింద్రాబాద్ నుండి గం. 21.15 ని.లకు బయలుదేరి మరియు గం. 07:45 ని.లకు కాకినాడ టౌన్ చేరుకునే విధంగా పరిచయం చేస్తున్న సమయంలో ముందుగా నిర్ణయించబడింది. ఇప్పుడు ఈ సమయాలు మార్చబడ్డాయి.
కాకినాడ టౌన్ - సికింద్రాబాద్ ఎసి సూపర్‌ఫాస్ట్ ఎక్స్‌ప్రెస్, కాకినాడ టౌన్ నుండి సికింద్రాబాద్ వరకు మొత్తం 9 విరామములతో చేరుతుంది. ఈ రైలు 589 కిలోమీటర్ల దూరాన్ని 10 గంటల 45 నిమిషాల్లో చేరుకుంటుంది. ఈ రైలు గంటకు 54 కి.మీ. సరాసరి వేగంతో నడుస్తుంది.
ఈ రైలు నంబరు : 12775 / 12776 కాకినాడ టౌన్ - సికింద్రాబాద్ ఎసి సూపర్‌ఫాస్ట్ ఎక్స్‌ప్రెస్ ప్రారంభం తదుపరి, రైలునకు శాశ్వతంగా 2015 జనవరి 29 నుండి ఒక ఎసి టూ టైర్ కోచ్ (46 బెర్త్లు) కూడా కాకినాడ టౌన్ నుండి జత కలిసింది. అదేవిధముగా 30 వ జనవరి 2015 నుండి సికింద్రాబాద్ నుండి జత కలిసింది.
ఈ రైలు రాజమండ్రి, తణుకు, భీమవరం టౌన్, ఆకివీడు, కైకలూరు, గుడివాడ, విజయవాడ, ఖమ్మం, వరంగల్ స్టేషన్లలో ఆగుతుంది.
బోగీలు కూర్పు (అమరిక) ఈ క్రింద విధముగా ఉంటాయి. అవసరార్థము బోగీలు అమరికలు మారుతూ ఉంటాయి.
చలసాని గోపి
చలసాని గోపి చలనచిత్ర నిర్మాత. ఇతడు 1944, ఏప్రిల్ 15న కృష్ణా జిల్లా, పామర్రు మండలానికి చెందిన పెదమద్దాలి గ్రామంలో జన్మించాడు. 
ఇతడు వెంకటేశ్వర వైభవం చిత్రంలో భాగస్వామిగా సినీ నిర్మాణరంగంలోకి ప్రవేశించాడు. ప్రయోగాత్మక చిత్రాల నిర్మాతగా ప్రసిద్ధి చెందాడు.
ఇతడు నిర్మించిన సినిమాలు:
ఐ.ఎం.డి.బి పేజీ
హీరాకుడ్ ఎక్స్‌ప్రెస్
హీరాకుడ్ ఎక్స్‌ప్రెస్ భారతీయ రైల్వేలు వ్యవస్థలో ఒక ఎక్స్‌ప్రెస్ రైలు. ఇది అమృత్‌సర్ రైల్వే స్టేషను మరియు విశాఖపట్నం రైల్వే స్టేషను మధ్య నడుస్తుంది. ఇది వారంలో మూడుసార్లు నడుస్తుంది. ఈ రైలు ఢిల్లీ, మధుర, ఝాన్సీ, కాట్ని, బిలాస్‌పూర్, సంబల్‌పూర్, భువనేశ్వర్, మరియు విజయనగరం ల గుండా ప్రయాణిస్తుంది. ఈ రైలును మొదటగా సంబల్‌పూర్ మరియు హజ్రత్ నిజాముద్ధీన్ (ఢిల్లీ) ల మధ్య నడిపారు. ఆ తరువాత దీనిని సంబల్ పూర్ నుండి భువనేశ్వర్ వరకు పొడిగించారు. తదుపరి తరువాత దీనిని విశాఖపట్నం వరకు పొడిగించడం జరిగింది. 
హీరా అనగా వజ్రం అని మరియు కుడ్ అనగా ద్వీపం అని పశ్చిమ ఒడిశాలో మాట్లాడే సంబల్ పూరీ భాషలో అర్థం. సంబల్ పూర్ అనునది ప్రాచీన వజ్రాల గనులకు ప్రసిద్ధి చెందినది. హీరాకుడ్ ఎక్స్‌ప్రెస్ అనగా భాషాపరంగా వజ్రాల ద్వీప ఎక్స్‌ప్రెస్ . ఈ రైలుకు ప్రసిద్ధ హీరాకుడ్ డ్యాం నిర్మాణం చేసిన తదుపరి నామకరణం చేసారు.SLR -GS -GS -GS -S1 -S2 -S3 -S4 -S5 -S6 -S7 -S8 -S9 -PC -S10 -A1 -B1 -B2 -GS -GS -SLR (21 Coaches) 
విశాఖపట్నం నుండి జర్సుగూడా జంక్షన్ వరకు విశాఖపట్నం షెడ్ కు చెందిన WDM-3A ఇంజను లాగుతుంది. తదుపరి జర్సుగూడా జంక్షన్ నుండి అమృత్‌సర్ వరకు జి.జడ్.బి ఆధారిత WAP-1 ఇంజను లాగుతుంది.
ప్రయాణ రోజులు :సోమ, గురు, శుక్ర వారాలలో
కట్ట మైసమ్మ దేవాలయం
కట్ట మైసమ్మ దేవాలయం తెలంగాణ రాష్ట్ర రాజధాని అయిన హైదరాబాదు లో ఉన్న హిందూ దేవాలయం. తెలంగాణ రాష్ట్రంలొ ప్రసిద్ధి చెందిన బోనాలు ఉత్సవం సందర్భంగా ఈ దేవతను హిందువులు భక్తి శ్రద్ధలతో కొలుస్తారు. 
ఈ దేవాలయం హైదరాబాదు నగరం లోని "ట్యాంక్ బండ్" వద్ద నెలకొని ఉంది. ఈ దేవాలయం హైదరాబాదు నగరంలో ప్రసిద్ధి చెందిన దేవాలయం. ఈ దేవాలయం హైదరాబాదు మరియు సికింద్రాబాదు నగరాల మధ్య గల ఇందిరాపార్కు సమీపంలోని లోవర్ ట్యాంక్ బండ్ వద్ద ఉన్నది.
ఈ దేవాలయంలో ప్రధాన దైవం మైసమ్మ తల్లి. ఈ తల్లి శక్తి కి ప్రతిరూపం. "కట్ట" అనే పదం ఒక నదికి అడ్డంగా నిర్మించబడిన వంతెన. ఈ దేవాలయాన్ని గోల్కొండ పటేల్ కుటుంబం నిర్మించింది. పట్టణంలోని ప్రజలు ఈ వంతెనను దాటుతున్నప్పుడు వారిపై ఆ తల్లి ఆశీస్సులు అందించేందుకు ఈ దేవాలయాన్ని నిర్మించినట్లు కథనం.
ఆషాఢ మాసం (జూలై) లో హైదరాబాదు నగరంలో జరిగే బోనాలు ఉత్సవంలో అనేకమంది ప్రజలు ఈ దేవతను భక్తి శ్రద్ధలతో కొలుస్తారు. కార్తీక మాసంలో ఈ దేవాలయంలో పెద్ద ఎత్తున ఉత్సవాలను జరుపుతారు. నిజాం నవాబు కూడా హైదరాబాదు పట్టణాన్ని వరదల బారినుండి రక్షించుట కొరకు ఈ దేవతను ప్రార్థించారు.
తెలంగాణ రాష్ట్రం లోని హిందువులు అతి శక్తివంతమైన దేవతగా "కట్ట మైసమ్మ" ను ప్రార్థిస్తారు. ఈ దేవతను కొలిస్తే ఆరోగ్యం,శ్రేయస్సు మరియు ఆనందం కలుగుతాయని భక్తుల ప్రగాఢ విశ్వాసం.
సమతా ఎక్స్‌ప్రెస్
విశాఖపట్నం - హజ్రత్ నిజాముద్దీన్ సమతా సూపర్‌ఫాస్ట్ ఎక్స్‌ప్రెస్ భారతీయ రైల్వేలు వ్యవస్థలో ఒక సూపర్‌ఫాస్ట్ ఎక్స్‌ప్రెస్ రైలు. ఇది విశాఖపట్నం రైల్వే స్టేషను మరియు హజ్రత్ నిజాముద్దీన్ రైల్వే స్టేషను మధ్య నడుస్తుంది. ఈరైలు వాల్టేరు డివిజన్ యొక్క తూర్పు తీర రైల్వేలచే నిర్వహించబడుచున్నది. విశాఖపట్నంలో జరుగు ముఖ్య పండగ అయిన "సమంతోత్సవాలు" (సమత) పేరును ఈ రైలుకు నామకరణం చేయడం జరిగింది. ఈ రైలు వారానికి ఐదురోజులు మాత్రమే ఉంటుంది. 2011 జనవరి 8 నుండి ఈ రైలు ఆది, మంగళ, బుధ, గురు మరియు శని వారాలలో విశాఖపట్నం నుండి బయలుదేరుతుంది. అదే విధంగా 2011 జనవరి 10 నుండి సోమ, మంగళ, గురు, శుక్ర మరియు శని వారాలలో నిజాముద్దీన్ నుండి బయలుదేరుతుంది. ఈ రైలు సరాసరి వేగం 61 కి.మీ/గంట. సంస్కృతంలో సమత అనగా సమానత్వం అని అర్థం.రైలు సంఖ్యలు
ఈ రైలు విజయనగరం, రాయపూర్, నాగపూర్, ఇటార్సీ మరియు భోపాల్ గుండా ప్రయాణిస్తుంది.
2010 జూన్ 6 న ఈ రైలు ఛత్తీస్ గడ్ లోని అరంద్ రైల్వే స్టేషను వద్ద పట్టాలు తప్పింది. కాని ఏ నష్టం జరుగలేదు. 
నిజాముద్దీన్ నుండి రాయపుర్ వరకు పశ్చిమ మధ్య రైల్వేలకు చెందిన TKD WAP-7 ఇంజనుతో నడుస్తుంది. రాయపూర్ నుండి విశాఖపట్నం వరకు WAT WDM-3A/WDM-3D ఇంజనుతో నడుస్తుంది.
పేరి కాశీనాథ శాస్త్రి
పేరి కాశీనాథ శాస్త్రి (1858 -1920) ప్రముఖ పండితుడు మరియు కవి.
వీరు గజపతినగరం తాలూకాలోని పురిటిపెంట అనే గ్రామంలో వెంకటశాస్త్రి మరియు మహాలక్ష్మమ్మ దంపతులకు జన్మించారు. వీరు చిన్నతనంలోనే తండ్రి వద్ద వ్యాకరణాన్ని, మధ్వశ్రీ భీమాచార్యులు దగ్గర న్యాయాన్ని, కొల్లూరు కామశాస్త్రి వద్ద వేదాంతాలంకార శాస్త్రాలను నేర్చుకొన్నారు. పిదప విజయనగరం మహారాజావారి ఆస్థానంలో పండితులుగా చేరారు. వీరు 1878లో మహారాజా సంస్కృత కళాశాలలో ఉపాధ్యాయునిగా ప్రవేశించి ప్రఖ్యాతిని పొందారు.
ఆనాడు కవులుగా రాణించిన పండితులలో వీరొకరు. అపర భోజునిగా కీర్తిగాంచిన పూసపాటి ఆనంద గజపతి రాజుకు వీరనిన చాలా గౌరవం ఉండేది. "యథా కాళిదాస స్తథా కాశీనాథ" అని వీరిని గురించిన స్తుతి నేటికీ వినిపిస్తుంది. వివిధములైన కవితలను వెలయిస్తూ నానారాజ సందర్శనం చేస్తూ, కనకాభిషేకాలు పొందుచూ వీరు ఆంధ్రదేశ సంచారం కావించారు.
గోదావరీ లహరి, బ్రహ్మసూత్ర భాష్యాంధ్రానువాదం అనే రెండు గ్రంథాలు వీరివి ముద్రితములయ్యాయి. ఉత్తర శాకుంతలము మొదలైన గ్రంథాలు ఆముద్రితములు. గ్రాంథిక భాషావాదంలో కల్లూరి వేంకట రామశాస్త్రికి వీరు అండగా ఉన్నారు. ఉర్లాము మొదలైన అనేక సంస్థానాలలో వీరు విద్వత్పరీక్షకులుగా నుండి సన్మానం పొందారు.
వీరికు ఇద్దరు కుమారులు, నలుగురు కుమార్తెలు జన్మించారు. సుప్రసిద్ధ మహామహోపాధ్యాయులైన తాతా సుబ్బరాయశాస్త్రి వీరు అల్లుడే.
సేతు ఎక్స్‌ప్రెస్
చెన్నై - రామేశ్వరం సేతు ఎక్స్‌ప్రెస్ భారతీయ రైల్వేలులో ఒక ఎక్స్‌ప్రెస్ రైలు. ఇది చెన్నై ఎగ్మోర్ రామేశ్వరం మధ్య నడుస్తుంది, ఈ ఎక్స్‌ప్రెస్ రైలు భారతీయ రైల్వేలు లోని దక్షిణ రైల్వే జోన్ పరిధిలోకి వస్తుంది. రైలు నంబరు: 16713 చెన్నై - రామేశ్వరం సేతు ఎక్స్‌ప్రెస్ రైలు వారానికి ఏడు రోజులు నడుస్తుంది. ఈ రైలు చెన్నై ఎగ్మోర్ మరియు రామేశ్వరం మధ్య నడుస్తుంది మరియు ఇది ఒక జ్యా (లైన్) రైలు మార్గం ద్వారా నడుస్తుంది.
ఈ రైలు మార్గం ద్వారా ప్రధాన నగరాలు అయిన చెంగల్పట్టు, విల్లుపురం, వ్రిద్ధాచలం, అరియలూర్, తిరుచిరాపల్లి, పుదుకొట్టై, కరైక్కుడి, శివగంగ, మన్మధురై, పరంకుడి రామనాథపురం తారస పడతాయి. ఈ రైలు తిరుచిరాపల్లి మరియు తాంబరం మధ్యలో, 110 కి.మీ./గంటకు గరిష్ఠ వేగం సాధిస్తుంది.
సేతు ఎక్స్‌ప్రెస్ రైలు చెన్నై ఎగ్మోర్ నుండి 17,00 గం.లు వద్ద బయలుదేరుతుంది మరియు రామేశ్వరం వద్దకు 4.45 (1 రాత్రితో పాటు) గంటలకు చేరుకుంటుంది.
రైలులో 3వ తరగతి ఎసి ప్రతి ఖాతం (బే) లోను 2 మొబైల్ ఛార్జింగ్ పాయింట్లు ఉన్నాయి.
ఈ రైలు తాంబరం వరకు అత్యధిక సార్లు 30-40 నిమిషాలు ఆలస్యంగా నడుస్తుంది. కానీ ఈ ఆలస్యం అనేది ఏ బాధ్యత లేని సమయం (స్లాక్ టైం) ఈ రైలుకు చాలా ఉంది ఎందుకంటే ఇది ఎత్తున ఉన్న రైలుమార్గము నకు (అప్) ఎక్కుతుంది కాబట్టి స్లాక్ టైం ఉంది. ఈ రైలు చెన్నై ఎగ్మోర్ స్టేషనుకు మాత్రం సరి అయిన సమయం చేరుకుంటుంది.
ఈ రైలుతో 16723/24 అనంతపురి ఎక్స్‌ప్రెస్ రేక్ షేరింగ్ ఒప్పందం (ఆర్‌ఎస్‌ఎ) ఉంది.
తిరుచిరాపల్లి నుండి చెన్నై ఎగ్మోర్ వరకు ఈ రైలు ఆర్‌పిఎం /ఈడి / డబ్ల్యుఎపి4 ఎలక్ట్రిక్ లోకో ద్వారా నడపబడుతున్నది. తిరుచిరాపల్లి మరియు రామేశ్వరం మధ్య విభాగం జిఒసి డబ్ల్యుడిపి3ఎ/ఈడి డబ్ల్యుడిఎం3డి డీజిల్ లోకో ద్వారా నడపబడుతుంది.
ఈ రైలుకు ప్యాంట్రీ కార్ సదుపాయము లేదు. రైలు నకు ఆన్-బోర్డు మరియు ఈ భోజనం సమకూర్చే సదుపాయ సౌకర్యం ఉంది. విల్లుపురం జంక్షన్ రైల్వే స్టేషనులో భోజన సదుపాయము ఉంది.
రామేశ్వరం చేరుకునే ఇతర రైళ్ళు జాబితా ఈ క్రింద విధంగా ఉన్నాయి.
రామేశ్వరం నుండి ప్రారంభం మరియు ఇతర రైళ్ళు జాబితా ఈ క్రింద విధంగా ఉన్నాయి.
రైలు నంబరు 16713 : చెన్నై - రామేశ్వరం సేతు ఎక్స్‌ప్రెస్ కోచ్ కూర్పు క్రింద విధముగా ఉంటుంది: ఈ రైలుకు కోచ్‌లు సంఖ్య మొత్తం 22 ఉంటాయి.
తాతా సుబ్బరాయశాస్త్రి
తాతా సుబ్బరాయశాస్త్రి (1867-1944) విజయనగరం జిల్లాకు చెందిన ప్రముఖ సంస్కృత పండితుడు. సంఘ సంస్కర్త. వితంతు పునర్వివాహాలను సమర్థించాడు. అంటరానితనాన్ని వ్యతిరేకించాడు. మహామహోపాధ్యాయ బిరుదాంకితుడు.
ఆయన కాశీ లోని పండితులను సాహిత్య పోటీలో ఓడించిన మొదటి వ్యక్తి.
అపాచీ వెబ్ సర్వర్
అపాచీ హెచ్‌టిటిపి సెర్వర్ అనేది ప్రపంచవ్యాప్తంగా విస్తృతంగా వినియోగించబడుతున్న జాల సేవక సాఫ్ట్‌వేర్(వెబ్ సర్వర్ సాఫ్ట్‌వేర్). వాస్తవానికి ఇది NCSA హెచ్‌టిటిపిడి సెర్వర్ పై ఆధారపడింది, NCSA కోడు నిలిచిపోయిన తరువాత అపాచీ అభివృద్ధి 1995 సంవత్సరం తొలినాళ్ళలో ప్రారంభమైంది. విశ్వ వ్యాపిత జాలం ప్రాథమిక వృద్ధిలో అపాచీ ఒక కీలక పాత్ర పోషించింది, NCSA హెచ్‌టిటిపిడి ప్రాబల్యాన్ని చాలా తొందరగా చేదించి, ఏప్రిల్ 1996 నాటికి అత్యంత ప్రాచుర్యం పొందినదిగా నిలిచింది. 2009 లో, 100 మిలియన్ల కంటే ఎక్కువ వెబ్‌సైట్లను అందించిన మొదటి జాల సేవక సాఫ్ట్‌వేరు అయ్యింది.
అభ్రకం
అభ్రకం లేదా మైకా ఖనిజాల సమూహం అనేది వివిధ లోహాలతో ఉన్న అల్యుమినోసిలికేట్‌లు. ఇది చక్కని పలకలుగా విడివడి ఉంటుంది. మైకా అనేక దగ్గర సంబంధం గల పదార్థాలతో కూడి పరిపూర్ణ ఆధారభూత చీలికలను కలిగి ఉంటుంది. దీనిని కాకి బంగారం అని కూడా అంటారు. ఇది అద్దపు పెంకుల వలె ఉంటుంది. రసాయనికముగ ఈ కాకిబంగారం మెగ్నీషియమ్‌, ఇనుము, సోడియమ్‌,పొటాషియమ్‌తో కూడుకొనిన సిలికేట్‌ యౌగికము. దీని పొరలు తేలికగా అతుక్కుని ఉంటాయి, అందువలన వీటి పొరలను తేలికగా విడదీయవచ్చు. తేలికపాటి పొరలను చేతితో గట్టిగా నలిపి నట్లయితే పొడి పొడి అవుతుంది. ఈ అద్దపు వంటి పెంకు పొరలు తెల్లగా మెరుస్తుంటాయి. అభ్రకం ఉత్పత్తిలో భారతదేశం ప్రపంచంలోనే ప్రథ‌మ స్థానంలో ఉన్నది. భారతదేశంలోనే రెండవ అతిపెద్ద మైకా గనులు నెల్లూరుజిల్లాలోని గూడూరు పరిసర ప్రాంతాలలో ఉన్నాయి. ఇక్కడి మైకా గనులు 1,000 చ.అ. విస్తీర్ణంలో ఉన్నాయి. ఇక్కడ ముస్కోవైట్, క్వార్ట్జ్, ఫెల్డ్ స్పార్, వెర్మిక్యులైట్ రకముల మైకా లభిస్తుంది. మైకా గనులు భారతదేశంలో నెల్లూరుజిల్లా గూడూరు ప్రాంతంలో, జార్ఖండ్ లోని ధనబాద్ ప్రాంతాలకే పరిమితమయ్యాయి. ఎల‌క్ట్రానిక్/విద్యుత్‌ పరిశ్రమలకు ఆభ్రకం తప్పనిసరిగా కావాలి. మైకా 700 నుంచి 1000 డిగ్రీల సెంటిగ్రేడు వద్ద ద్రవీభవనం చెందుతుంది. గూడూరు ప్రాంతంలో లభించే గ్రీన్, రూబీ రకాల మైకాకు 800 డిగ్రీల సెంటిగ్రేడ్ వేడిని తట్టుకోగల శక్తి ఉంది. మైకాను ప్రధానంగా విద్యుత్ పరిశ్రమల్లో వినియోగించే పరికరాల తయారీలోను, అణుపరీక్షలు, రియాక్టర్లలోను వినియోగిస్తుంటారు. మైకా ఖనిజాన్ని 1885లో నెల్లూరుజిల్లా సైదాపురం ప్రాంతంలో జర్మనీ దేశస్తులు గుర్తించి అప్పుడే షామైన్ అనే పేరుతో గనుల తవ్వకాన్ని ప్రారంభించారు. సైదాపురం ప్రాంతాలలో 143కి పైగా గనుల్లో మైనింగ్ జరుగుతూ 30 వేల మందికి ఉపాధి లభిస్తుండేది, కాలక్రమంలో మైకా గనుల ప్రభావం తగ్గి ఉపాధి పొందే వారి సంఖ్య తగ్గి 10వేల మందికి పరిమితమయ్యింది. ప్రస్తుతం సైదాపురం ప్రాంతంలో ప్రధానంగా లభించే గ్రీన్, రూబీ రకాల మైకాకు విదేశాల్లో మంచి గిరాకీ ఉంది. నెల్లూరు మైకాకు చైనా మార్కెట్ లో మంచి డిమాండ్ ఉంది. నాణ్యమైన మైకా కిలో రూ.25 వేల నుంచి రూ.40 వేల ధర పలుకుతుంది. సాధారణ రకం మైకా వెయ్యి నుంచి పదివేల రూపాయల ధర పలుకుతుంది. మైకా భారతదేశానికి విదేశీ మారకద్రవ్యాన్ని ఆర్జించిపెట్టిన ఒక వనరు.
సాంబా (సాఫ్ట్‌వేర్)
సాంబా అనేది SMB/CIFS నెట్‌వర్కింగు ప్రోటోకాల్ పై మళ్ళీ అమలుచేసిన ఒక ఫ్రీ సాఫ్ట్‌వేర్. ఇది నిజానికి ఆండ్రూ ట్రిడ్జెల్ చే అభివృద్ధి చేయబడింది. వివిధ మైక్రోసాఫ్ట్ విండోసు క్లయింట్ల కోసం దస్త్ర మరియు ముద్రక సేవలను సాంబా అందిస్తుంది మరియు మైక్రోసాఫ్ట్ విండోసు సెర్వర్ డొమైనుతో డొమైను కంట్రోలరు వలె గానీ లేదా డొమైను మెంబరుగా గానీ ఏకీకరణ చేయవచ్చు. రూపాంతరం 4 నాటికి, ఇది యాక్టివ్ డైరెక్టరీ మరియు మైక్రోసాఫ్ట్ విండోసు ఎన్‌టి డొమైన్లకు తోడ్పాటునిస్తుంది.
జాల దస్త్ర వ్యవస్థ
నెట్‌వర్క్ ఫైల్ సిస్టమ్ (జాల దస్త్ర వ్యవస్థ) అనేది వికేంద్రికృత(డిస్ట్రిబ్యూటెడ్) దస్త్ర వ్యవస్థ ప్రోటోకాలుపై సన్ మైక్రోసిస్టమ్స్ చేత 1984 లో అభివృద్ధి చేయబడింది. నెట్‌వర్కు ద్వారా దస్త్రాలను క్లయింటు కంప్యూటరు పై వాడుకరికి వాడుటకు అనుమతిస్తుంది. ఇతర ప్రోటోకాళ్ళు లాగానే NFS కూడా ఓపెన్ నెట్‌వర్క్ కంప్యూటింగు రిమోట్ ప్రోసీడుర్ కాల్(ONC RPC) వ్యవస్థపై నిర్మించబడింది. నెట్‌వర్క్ ఫైల్ సిస్టమ్ అనేది RPC'లలో నిర్వచించబడిన ఒక స్వేచ్ఛా ప్రమాణం, ఇది ఉపయోగించి ఎవరైనా ప్రోటోకాల్‌ను అమలుచేయవచ్చు.
బెంగళూరు సిటీ - ఎర్నాకుళం ఇంటర్‌సిటీ సూపర్‌ఫాస్ట్ ఎక్స్‌ప్రెస్
బెంగుళూరు సిటీ - ఎర్నాకుళం ఇంటర్‌సిటీ సూపర్‌ఫాస్ట్ ఎక్స్‌ప్రెస్ భారతీయ రైల్వేలు వ్యవస్థలో ఒక సూపర్‌ఫాస్ట్ ఎక్స్‌ప్రెస్ రైలు. ఇది బెంగుళూరు రైల్వే స్టేషను మరియు ఎర్నాకుళం రైల్వే స్టేషను మధ్య నడుస్తుంది.
కోయంబత్తూరు మరియు బెంగుళూరు మధ్య ఒక సూపర్‌ఫాస్ట్ రైలును 1997-98 సంవత్సరం రైల్వే బడ్జెట్లో పరిచయం చేసేందుకు ఒక ప్రణాళిక ప్రతిపాదించారు. 1998 ఏప్రిల్ 15 న, రైలు నంబరు: 2677 బెంగుళూరు - కోయంబత్తూరు ఇంటర్‌సిటీ ఎక్స్‌ప్రెస్ రైలును ప్రారంచించారు. తదుపరి, ఈ రైలు యొక్క తాత్కాలిక సేవలు తర్వాత 2008 సంవత్సరంలో కొత్త రైలు నంబరు: 12677 సంఖ్య మార్పుతో పాటుగా ఇది ఎర్నాకుళం వరకు పొడిగించబడింది.
ఈ రైలు ఎగువ మరియు దిగువ ప్రతి మార్గం రోజువారీ నడుస్తుంది.
ఇది ప్రతి ప్రయాణ మార్గము దిశలో 587 కిలోమీటర్ల (365 మైళ్ళు) దూరం ప్రయాణిస్తుంది మరియు ప్రయాణం వ్యవధి సుమారు 10 గంటల మరియు 40 నిమిషాలు. ఈ రైలు రేక్ సాధారణంగా మొత్తం 21 కోచ్‌లు ఉంటాయి. దీనిలో 4 సాధారణ బోగీలు, 11 రెండవ తరగతి బోగీలు, 2 ఎసి చైర్ కార్ కోచ్‌లు, ఒక పాంట్రీ కారు, ఒక హై కెపాసిటీ పార్సెల్ వాన్ మరియు 2 ఎస్ఎల్ఆర్ కార్లు కలిగి ఉంటాయి.
ఈ సూపర్‌ఫాస్ట్ ఎక్స్‌ప్రెస్ రైలు భారతీయ రైల్వేలు లోని దక్షిణ రైల్వే జోన్ పరిధిలోకి వస్తుంది. రైలు సంఖ్య : రైలు నంబరు: 12677, తరచుదనం (ఫ్రీక్వెన్సీ) : ఈ రైలు వారానికి ఏడు రోజులు నడుస్తుంది. విరామములు : 12, ప్రయాణ సమయము : సుమారుగా గం. 10.40 ని.లు, బయలుదేరు సమయము : గం. 10.15 ని.లు., చేరుకొను సమయము : 
గం. 13.30 ని.లు + 2 రాత్రులు, దూరము : సుమారుగా 585 కి.మీ., వేగము : సుమారుగా 54 కి.మీ./గంట, తిరుగు ప్రయాణము రైలు సంఖ్య : రైలు నంబరు: 12678
ఎస్‌ఎల్‌ఆర్ - సిట్టింగ్ కం లగేజీ రేక్
యుఆర్ - అన్‌రిజర్వుడు
డి - సెకండ్ సిట్టింగ్
సి - ఎసి చైర్ కార్
పిసి - పాంట్రీ కార్
హెచ్‌సిపివి - హై కెపాసిటీ పార్సిల్ వ్యాన్
13 ఫిబ్రవరి, 2015 న ఈ రైలు బెంగుళూరు నుండి ఎర్నాకుళం ప్రయాణంలో వెళ్ళుతుండగా పట్టాలు తప్పింది. ఈ ప్రమాదంలో 10 మంది మరణించారు మరియు 150 మందికి గాయాలయినాయి.
భారతీయ రైల్వేల యొక్క తుది నివేదిక ప్రకారం కేవలం 42 మందికి గాయాలయినట్లు మరియు 9 మంది మరణించినట్లు పేర్కొన బడింది.
నాగావళి ఎక్స్‌ప్రెస్
విశాఖపట్నం - నాందేడ్ నాగావళి ఎక్స్‌ప్రెస్ భారతీయ రైల్వేలు వ్యవస్థలో ఒక ఎక్స్‌ప్రెస్ రైలు. ఇది తూర్పుతీర రైల్వేలచే నిర్వహించబడుతుంది. ఈ రైలు సంబల్ పూర్ నుండి నాందేడ్ మధ్య వారానికి రెండు రోజులు నడుస్తుంది. ఈ రైలు మొదటిసారి మార్చి 23, 2003 నుండి సంబల్ పూర్ నుండి నిజామాబాదు వరకు నడిచింది. తరువాత ఈ రైలు తెలంగాణ రాష్ట్రం లోని నిజామాబాదు నుండి హుజూర్ సాహిబ్ నాందేడ్ వరకు పొడిగించబడింది. ఈ రైలు 2014 బడ్జెట్ లో వారానికి రెండు రోజుల నుండి మూడు రోజులకు మార్చబడింది. ఈ ఎక్స్‌ప్రెస్ రైలు యొక్క పేరును నాగావళి నది పేరుతో నామకరణం చేయడం జరిగింది.
ఈ రైలు ఒడిశా, ఆంధ్రప్రదేశ్. తెలంగాణ. మహారాష్ట్ర రాష్ట్రాలగుండా పోతుంది. ఈ రైలు మార్గంలో 19 ప్రదేశాలలో ఆగుతుంది. ఈ రైలు ఒడిశా రాష్ట్రం లోని సంబల్ పూర్ రైల్వేస్టేషన్ లో ఆది, సోమ మరియు శుక్ర వారాలలో 08.50 కు బయలుదేరి మహారాష్ట్ర లోని హజూర్ సాహిబ్ నాందేడ్ కు సోమ, మంగళ మరియు శనివారాలలో 14.35 కు చేరుతుంది.
అదే విధంగా 18309 సంఖ్య గల రైలు శంబల్ పూర్ నుండి నాందేడ్ కు పోతుంది. 18310 రైలు నాందేడ్ నుండి శంబల్ పుర్ పోతుంది.
ఈ రైలు శంబల్‌పూర్ నుండి విశాఖపట్నం వరకు WDM 3A లేదా WDM 3D ఇంజనుతో నడుస్తుంది. విశాఖపట్నం నుండి సికింద్రాబాదు వరకు WAM 4 లేదా WAP 4 ఇంజనుతోనూ, సికింద్రాబాదు నుండి హజూర్ సాహిబ్ నాండేడ్ వరకు WDP 4 లేదా WDP 4B ఇంజనుతో నడుస్తుంది.
అజ్మీర్ - దుర్గ్ వీక్లీ ఎక్స్‌ప్రెస్
అజ్మీర్ - దుర్గ్ వీక్లీ ఎక్స్‌ప్రెస్ భారతీయ రైల్వేలు వ్యవస్థలో ఒక ఎక్స్‌ప్రెస్ రైలు. ఇది అజ్మీర్ రైల్వే స్టేషను మరియు దుర్గ్ రైల్వే స్టేషను మధ్య నడుస్తుంది. అజ్మీర్ - దుర్గ్ వీక్లీ ఎక్స్‌ప్రెస్ లేదా దుర్గ్ ఎక్స్‌ప్రెస్ రైలు రాజస్థాన్ యొక్క ప్రధాన నగరం అజ్మీర్ మరియు ఛత్తీస్గఢ్ లోని ఒక పట్టణం దుర్గ్ వరకు ప్రయాణిస్తుంది. ఈ రైలు మధ్యప్రదేశ్ రాష్ట్రం యొక్క తూర్పు పశ్చిమ సెంట్రల్ నుండి దాదాపు మొత్తం పూర్తిగా సగం భాగం చాలా వరకు కలుపుతూ ఉంది.
ఈ ఎక్స్‌ప్రెస్ రైలు భారతీయ రైల్వేలు లోని ఆగ్నేయ రైల్వే జోన్ పరిధిలోకి వస్తుంది. రైలు నంబరు: 18208. ఈ రైలు వారానికి ఒక రోజు నడుస్తుంది.
ఈ రైలు ప్రధానంగా చాలా వరకు రాజస్థాన్, మధ్యప్రదేశ్, మరియు ఛత్తీస్గఢ్ రాష్ట్రాల్లోని ప్రధాన పట్టణాలు ద్వారా ప్రయాణిస్తుంది. ఇది కోటా - బీనా - కాట్నీ రైలు మార్గంలో నడుస్తుంది. ఈ రైలుకు పెద్ద విరామాలు (హాల్ట్స్) ఈ క్రింది విధంగా ఉన్నాయి:
ఈ రైలు 4 సాధారణ కోచ్‌లు, 8 స్లీపర్ కోచ్‌లు లతో మొత్తం 13 కోచ్‌లు కలిగి ఉంటుంది. ఒక ఎసి 3 టైర్ కూడా దీనికి ఉంది.
ఈ రైలు సగటు వేగం 60 కి.మీ./గంటకు వేగంతో వారానికి ఒక రోజు నడుస్తుంది.
ఛత్తీస్‌గఢ్ ఎక్స్‌ప్రెస్
ఛత్తీస్ గఢ్ ఎక్స్ ప్రెస్ (18237/18238) అనేది బిలాస్ పూర్ మరియు అమృత్ సర్ ల మధ్య భారతీయ రైల్వే నడిపిస్తున్న ప్రతిష్ఠాత్మక రైలు సర్వీసు. ఛత్తీస్ గఢ్ రాష్ట్రం పేరు మీద ఈ రైలును ప్రవేశ పెట్టారు. 1977లో దీన్ని తొలిసారిగా పరిచయం చేసినప్పుడు భోపాల్ _ బిలాస్ పూర్ ఛత్తీస్ గఢ్ ఆంచల్ ఎక్స్ ప్రెస్ పేరుతో బిలాస్ పూర్ మరియు హబీబ్ గంజ్ (భోపాల్) మధ్య ఈరైలు నడిచేది
హబీబ్ గంజ్ లో కొత్తగా నిర్మించిన సబ్ అర్బన్ రైల్వే స్టేషను నుంచి బయలుదేరే మొట్ట మొదటి రైలుగా గుర్తింపు పొందింది. 1980వ సంవత్సరంలో భోపాల్ లోని ప్రధాన రైల్వే స్టేషను అయిన భోపాల్ జంక్షన్ వరకు దీన్ని పొడగించారు.
ఆ తర్వాత 1987వ సంవత్సరంలో ఈ రైలును మళ్లీ హజ్రత్ నిజాముద్దీన్ తో పాటు న్యూ ఢిల్లీ వరకు పొడగించారు. చివరగా1990 సంవత్సరంలో అమృత్ సర్ వరకు ఈ రైలును పొడగించారు. 
ఛత్తీస్ గఢ్ ఎక్స్ ప్రెస్ రైలు ప్రధానంగా ఏడు రాష్ట్రాల గుండా ప్రయాణిస్తుంది. ఛత్తీస్ గఢ్, మహారాష్ట్ర, మధ్య ప్రదేశ్, ఉత్తర ప్రదేశ్, ఢిల్లీ, హర్యానా మరియు పంజాబ్ రాష్ట్రాల మీదుగా మొత్తం 2011 కిలోమీటర్ల దూరం ప్రయాణం చేస్తుంది.
ఈ రైలు ఆగే ప్రధాన రైల్వే స్టేషన్ల వివరాలు:
ఛత్తీస్ గఢ్ ఎక్స్ ప్రెస్ అనేది ప్రధానంగా రోజువారిగా నడిచే ఎక్స్ ప్రెస్ రైలు. బిలాస్ పూర్ జంక్షన్ నుంచి బయలుదేరే రైలు 18237 నెంబరుతో నడుస్తుంది. అదేవిధంగా తిరుగు ప్రయాణంలో అమృత్ సర్ నుంచి రైలు 18238 నెంబరుతో నడుస్తుంటుంది. దీనిలో 24 బోగీలుంటాయి. విభాగాల వారిగా చూస్తే వరుసగా ఎల్.ఎల్.ఆర్, జీ 1, జీ 2, హెచ్.ఎ 1, ఏ 1, బీ 1, బీ 2, బీ 3, ఎస్ 12, ఎస్ 11, పీసీ, ఎస్ 10, ఎస్ 9, ఎస్ 8, ఎస్ 7, ఎస్ 6, ఎస్ 5, ఎస్ 5, ఎస్ 3, ఎస్ 2, ఎస్ 1, జీ 3, జీ 4; ఎస్.ఎల్.ఆర్, ఎస్పీలుగా విభజించారు.
ఈ రైలు బిలాస్ పూర్ నుంచి నాగ్ పూర్ మధ్య ఇటార్సీ షెడ్ యొక్క డబ్ల్యూ.ఎ.పి 4 ఇంజన్ కలిగి ఉంటుంది. ఆ తర్వాత నాగ్ పూర్ నుంచి హజ్రత్ నిజాముద్దీన్ మధ్య అజ్నీషెడ్ యొక్క డబ్ల్యూ.ఎ.పి 7 ఉంటుంది. ఇక ఆ పై హజ్రత్ నిజాముద్దీన్ నుంచి అమృత్ సర్ వరకు తుగ్లకాబాద్ యొక్క డబ్ల్యూడీపీ 4బి అందుబాటులో ఉంటుంది.
మధ్య ప్రదేశ్ లోని చింద్వారా ప్రాంత ప్రయాణీకుల కోసం ఈ స్లి ప్ సర్వీసును చింద్వారా _ అమృత్ సర్ స్లిప్ సర్వీస్ పేరుతో ఛత్తీస్ గఢ్ _బిలాస్ పూర్ ఎక్స్ ప్రెస్ కు అనుసంధానించారు. 1999 నుంచి స్లిప్ సేవలు ఇక్కడి ప్రయాణికులకు అందుతున్నాయి.
indiarailinfo.com-train-323